text:
48/2018. (XII. 21.) HM utasítása a honvédelmi szervezetek beszerzéseinek eljárási rendjéről.
A jogalkotásról szóló 2010. évi CXXX. törvény 23. § (4) bekezdés c) pontja és a honvédelemről és a Magyar Honvédségről, valamint
a különleges jogrendben bevezethető intézkedésekről szóló 2011. évi CXIII. törvény egyes rendelkezéseinek végrehajtásáról szóló
290/2011. (XII. 22.) Korm. rendelet 2. § (5) bekezdés j) pontja alapján a következő utasítást adom ki:
I. Fejezet
Általános rendelkezések 1. § (1) Az  utasítás hatálya – a  (2)  bekezdésben foglalt eltéréssel – a  Honvédelmi Minisztériumra (a továbbiakban: HM),
a  honvédelmi miniszter közvetlen alárendeltségébe tartozó szervezetekre, a  honvédelmi miniszter fenntartói
irányítása alá tartozó köznevelési intézményre, a  Magyar Honvédség (a továbbiakban: MH) Parancsnokságára
(a  továbbiakban: MHP), valamint az  alárendeltségébe tartozó katonai szervezeteire (a továbbiakban együtt:
honvédelmi szervezetek) terjed ki.
(2) Az  utasítást a  Katonai Nemzetbiztonsági Szolgálat (a továbbiakban: KNBSZ) beszerzései és a  kapcsolódó
adatszolgáltatások vonatkozásában a KNBSZ beszerzési szabályzatának eltérő rendelkezése hiányában kell alkalmazni.
(3) Az utasítás hatálya kiterjed az  (1) bekezdésben meghatározott szervezetek által végzett beszerzési tevékenységre,
az  azok eredményeképpen létrejött szerződésekre, a  szerződések módosításaira, a  beszerzési tevékenységgel
kapcsolatos adatszolgáltatás és dokumentálás rendjére, a  mindezekkel összefüggő kapcsolattartásra és
együttműködésre.
(4) Az utasítás hatálya nem terjed ki azokra az eljárásokra, amelyek esetében a beszerzés kivételesen kedvező feltételei
csak rövid ideig állnak fenn, az ellenszolgáltatás a piaci áraknál lényegesen alacsonyabb, és ezért az ajánlatkérő más,
honvédelmi szervezetnek nem minősülő ajánlatkérőt hatalmaz meg azzal, hogy a nevében ajánlatkérőként beszerzési
eljárást folytasson le.
(5) A  (4)  bekezdés szerinti meghatalmazás kiadása az  utasítás szerint ajánlatkérőként eljárásra jogosult honvédelmi
szervezet felterjesztése alapján, a honvédelmi miniszter előzetes engedélyével történik.
(6) Az utasítás hatálya nem terjed ki azokra az eljárásokra, amelyeket a honvédelmi miniszter egyedi döntése alapján
az  (1)  bekezdés szerinti honvédelmi szervezet más, honvédelmi szervezetnek nem minősülő ajánlatkérő
meghatalmazása alapján, annak nevében folytat le.
(7) Az utasítás hatálya nem terjed ki azokra az eljárásokra, amelyeket a honvédelmi miniszter egyedi döntése alapján
az utasítástól eltérő eljárásrendben kell lefolytatni.
2. § Az utasítás alkalmazásában:
1. ajánlatkérő: az a honvédelmi szervezet, amely a beszerzési eljárás lefolytatására önállóan jogosult, vagy arra
költségvetési előirányzattal bíró honvédelmi szervezettől megbízást kap,
2. beszerzés: a  védelmi és a  biztonsági beszerzés, a  közbeszerzés, a  védelmi és biztonsági célú beszerzésekről
szóló 2016. évi XXX. törvény (a továbbiakban: Vbt.) 7.  § (1)  bekezdés 1–4., 8., 9. és 14–17.  pontja szerinti
beszerzés, a  közbeszerzésekről szóló 2015. évi CXLIII. törvény (a továbbiakban: Kbt.) 9.  § (1)  bekezdés
a)–k) pontja szerinti beszerzés, a Kbt. 9. § (8) bekezdés a), d) és k) pontja szerinti beszerzés, a Kbt. felhatalmazása
alapján kiadott kormányrendelet eltérő szabályai alapján végrehajtott beszerzés, valamint a  nemzeti
közbeszerzési értékhatárt el nem érő értékű beszerzés,
3. beszerzés értéke: a  beszerzés tárgyának – a  Kbt. irányadó rendelkezéseire tekintettel megállapított – nettó
értéke,
4. beszerzési eljárás megindítása: a beszerzési eljárást megindító hirdetmény feladásának, közzétételének, ajánlati
felhívás megküldésének, hirdetmény nélküli tárgyalásos eljárás esetében az  ajánlattételi felhívás
megküldésének időpontja,
5. beszerzési tevékenység: a  2.  pont szerinti árubeszerzésre, szolgáltatás megrendelésére, építési beruházásra,
építési koncesszióra és szolgáltatási koncesszióra irányuló visszterhes szerződés megkötésére irányuló
tevékenység,
6. előzetes piaci konzultáció: a Kbt. 28. § (4) bekezdésében meghatározott eljárás,
7. ÉBT: Éves Beszerzési Terv, amely a honvédelmi szervezetek részére meghatározott feladatok végrehajtásához
szükséges beszerzéseket, valamint az  ezekhez kapcsolódó költségvetési forrásokat évenkénti bontásban
tartalmazó fejezetszintű tervdokumentum,
8. értékhatár alatti beszerzési terv: a honvédelmi szervezetek részére meghatározott feladatok végrehajtásához
szükséges, a Kbt. 15. § (1) bekezdés b) pontja szerinti nemzeti közbeszerzési értékhatárt el nem érő értékű,
a saját hatáskörű beszerzéseket tárgykörönként elkülönítetten tartalmazó terv, melyet a honvédelmi szervezet
vezetője hagy jóvá,
9. FMS: Foreign Military Sales, a Külföldi Katonai Eladások rendszere, melynek keretében az Amerikai Egyesült
Államok haderejének beszerzési rendszerén keresztül, az Amerikai Egyesült Államok kormányának garanciájával
és közreműködésével hajthatók végre a beszerzések,
10. importbeszerzés: az  MH működésének biztosítása céljából lefolytatott minden olyan árubeszerzés és
szolgáltatás-megrendelés, amelyet Magyarország területén kívülről teljesítenek, akkor is, ha a  felhasználás
vagy az igénybevétel Magyarország területén kívül történik, a műveleti területi beszerzések, továbbá a tartós
külszolgálatot teljesítők ellátását célzó beszerzések, valamint az NSPA-től történő megrendelés kivételével,
11. in house megállapodás: a Kbt. 9. § (1) bekezdés h) és i) pontja, valamint a Vbt. 7. § (1) bekezdés 15. és 16. pontja
szerinti beszerzés,
12. indikatív ajánlat: a  beszerzés becsült értékének meghatározása érdekében a  gazdasági szereplőktől kért,
kötelezettségvállalás nélküli ajánlat,
13. keretmegállapodás: egy vagy több ajánlatkérő és egy vagy több ajánlattevő között létrejött olyan megállapodás,
amelynek célja, hogy rögzítse egy adott időszakban beszerzésekre irányuló, egymással meghatározott módon
kötendő szerződések lényeges feltételeit, különösen az  ellenszolgáltatás mértékét, és ha lehetséges,
az előirányzott mennyiséget,
14. keretszerződés: a Kbt. 104–105. §-ában meghatározott olyan keretmegállapodás, amely az annak alapján adott
közbeszerzési eljárás megvalósítására irányuló szerződés(ek) minden feltételét tartalmazza,
15. kezdeményező: az  a  honvédelmi szervezet, amely költségvetési előirányzattal rendelkezik, vagy az  MHP
parancsnokának (a továbbiakban: MH PK) döntése alapján beszerzést kezdeményezi,
16. költségviselő: az a honvédelmi szervezet, amely a beszerzési eljárás eredményeképpen megkötött szerződés
teljesítését követően a számla kiegyenlítésére szolgáló fedezettel rendelkezik,
17. kötelezettségvállaló: a beszerzés tárgyát képező áru, szolgáltatás, szolgáltatási koncesszió, építési beruházás,
valamint építési koncesszió ellenértékének pénzben történő kiegyenlítésére vonatkozó írásos nyilatkozat
tételére jogosult személy,
18. közbeszerzés: a Kbt. hatálya alá tartozó beszerzés,
19. központi logisztikai ellátó szervezet: a gazdálkodási utasításban ekként meghatározott honvédelmi szervezet,
20. központosított közbeszerzés: a központosított közbeszerzési rendszerről, valamint a központi beszerző szervezet
feladat- és hatásköréről szóló 168/2004. (V. 25.) Korm. rendelet (a továbbiakban: KR.), a fekvőbeteg szakellátást
nyújtó intézmények részére történő gyógyszer-, orvostechnikai eszközök és fertőtlenítőszer beszerzések
országos központosított rendszeréről szóló 46/2012. (III. 28.) Korm. rendelet (a továbbiakban: EÜR.), vagy
a  Nemzeti Kommunikációs Hivatalról és a  kormányzati kommunikációs beszerzések központosított
közbeszerzési rendszeréről szóló 247/2014. (X. 1.) Korm. rendelet (a továbbiakban: NKHR.) hatálya alá tartozó
beszerzés,
21. megbízás: az  1.  melléklet szerinti „Megbízás beszerzés kezdeményezésére” elnevezésű formanyomtatvány
kitöltésével elkészített és kiadmányozott ügyirat,
22. műszaki leírás: az ajánlattételhez szükséges dokumentumok közé tartozó műszaki előírások összessége, amely
meghatározza a beszerzés tárgya tekintetében megkövetelt jellemzőket, és amely alapján a beszerzés tárgya
oly módon írható le, hogy az megfeleljen a kezdeményező által igényelt rendeltetésnek, ideértve az előzetesen
meghatározott harcászati műszaki követelményeknek való megfelelést is,
23. műveleti területi beszerzés: a  műveleti területen telephellyel rendelkező ideiglenes honvédelmi szervezet
feladatainak végrehajtásához szükséges műveleti területen történő árubeszerzés, szolgáltatás megrendelése,
építési beruházás, amely a beszerzés tárgyára vonatkozó nemzetközi szerződés, vagy tárcaszintű nemzetközi
megállapodás hiányában, vagy hazai forrásból határidőre vagy gazdaságosan nem biztosítható,
24. NSPA: NATO Support and Procurement Agency, magyarul NATO Támogató és Beszerzési Ügynökség,
25. piackutatás: a beszerzési eljárás előkészítése során végzett azon tevékenységek összessége, amelyeknek célja
az  adott beszerzéssel kapcsolatos helyzet- és piacfelmérés, a  beszerzés becsült értékének meghatározása
– beleértve az indikatív ajánlat bekérését is –, és amelyek elsősorban nyilvánosan hozzáférhető adatbázisokban
lévő adatokra, valamint a  beszerzés tárgyának megfelelő iparágban, szolgáltatási ágban tevékenykedő
gazdasági szereplők feltérképezésére, illetve az általuk szolgáltatott adatok begyűjtésére irányulnak,
26. SZÉBT: Szervezetszintű Éves Beszerzési Terv, az egyes honvédelmi szervezetek részére meghatározott feladatok
végrehajtásához szükséges beszerzéseket tartalmazó tervdokumentum,
27. tartós külszolgálatot teljesítők ellátását célzó beszerzés: a  nem fegyveres külszolgálatot teljesítők és a  tartós
tanulmányokat folytatók nemzeti logisztikai támogatása érdekében külföldön végrehajtásra kerülő
árubeszerzés, szolgáltatás megrendelése, építési beruházás beszerzése, amely nemzetközi szerződés,
tárcaszintű megállapodás hiányában vagy hazai készletből, beszerzésből határidőre vagy gazdaságosan nem
biztosítható,
28. válsághelyzet: a Vbt. 3. § 48. pontjában meghatározott helyzet,
29. védelmi és biztonsági beszerzés: a Vbt. 4. § (1) bekezdése szerinti beszerzés.
II. Fejezet
A beszerzési folyamatba bevont honvédelmi szervezetek hatásköre és feladatai
1. A HM Gazdasági Tervezési és Szabályozási Főosztály
3. § (1) A  HM Gazdasági Tervezési és Szabályozási Főosztály (a továbbiakban: HM GTSZF) a  22–24.  § szerint koordinálja
és végrehajtja az ÉBT összeállítását és módosítását, valamint szükség szerint kezdeményezi az ÉBT módosítását.
(2) A  HM GTSZF az  ajánlatkérő által felterjesztett, beszerzési feladat kezdeményezésére vonatkozó dokumentumokat
a jóváhagyott ÉBT-vel összevetve, a 35. és 36. § szerint javaslatot tesz a kezdeményezés engedélyezése tárgyában való
döntésre.
(3) A HM GTSZF a közbeszerzések központi ellenőrzéséről és engedélyezéséről szóló 320/2015. (X. 30.) Korm. rendelet
(a  továbbiakban: ELLR.) hatálya alá tartozó beszerzések lefolytatása, szerződések megkötése vagy módosítása
érdekében az  ajánlatkérő kezdeményezése és adatszolgáltatása alapján végzi az  ELLR. rendelkezéseiben
meghatározott, a beszerzési eljárásokhoz szükséges dokumentumok vizsgálatát.
(4) A  HM GTSZF felügyeleti tevékenysége kiterjed a  beszerzési eljárás előkészítettségének, jogalapjának,
gazdaságosságának, tárgyévi pénzforgalmi teljesülésének és a tárca tervdokumentumaiban meghatározott céljaival
való összhangjának vizsgálatára.
(5) A HM GTSZF a (3) és (4) bekezdésben meghatározott feladatok végrehajtása érdekében szükség szerint kiegészítő
adatszolgáltatást, és tájékoztatást kérhet be a  beszerzési eljárásban érintett honvédelmi szervezetektől, valamint
az MHP-tól.
(6) A  HM GTSZF az  ajánlatkérő által a  20.  § j)  pontja alapján megküldött adatszolgáltatásokat összesíti, felülvizsgálja,
és  a  HM védelemgazdaságért felelős helyettes államtitkár (a továbbiakban: HM VGHÁT) részére felterjeszti.
A HM VGHÁT egyetértése esetén a HM GTSZF az adatszolgáltatást megküldi a jogszabályban előírt szervezet részére.
(7) A HM GTSZF felügyeli és koordinálja a kiemelt képességfejlesztési programokhoz kapcsolódó beszerzéseket, biztosítja
annak összhangját a jóváhagyott stratégiai tervekkel.
2. A HM Védelemgazdasági Hivatal 4. § (1) A HM Védelemgazdasági Hivatal (a továbbiakban: HM VGH) kizárólagos jogosultsággal – a 11. § (1)–(3) bekezdésében,
a 12. § (1) bekezdésében, a 15. §-ban, valamint a 18. §-ban meghatározott kivételekre figyelemmel – a honvédelmi
miniszter nevében eljárva ajánlatkérőként végzi
a) a  Zrínyi 2026 Honvédelmi és Haderőfejlesztési Program (a továbbiakban: Z2026) fejlesztési feladatokhoz
kapcsolódó beszerzések lefolytatását,
b) a védelmi és biztonsági beszerzések lefolytatását a 14. §-ban foglaltak kivételével,
c) a  hajtóanyag, az  üzemanyag, az  elhelyezési célú tüzelőolaj- és a  központi ellátású kenőanyag beszerzések
lefolytatását, a HM irányítása alá tartozó külképviseletek részére történő beszerzések kivételével,
d) a jövedéki termékek beszerzésének lefolytatását, a HM irányítása alá tartozó külképviseletek részére történő
beszerzések kivételével,
e) a keretmegállapodásos eljárás első részének lefolytatását,
f ) a  központosított közbeszerzés körébe tartozó termékek beszerzésének és szolgáltatások megrendelésének
lefolytatását,
g) a NATO Biztonsági Beruházási Program keretében megvalósuló beszerzésekre vonatkozó részletes szabályokról
szóló 109/2012. (VI. 1.) Korm. rendelet (a továbbiakban: NSIPR.) alapján a  NATO Biztonsági Beruházási
Programjához kapcsolódó beszerzések lefolytatását,
h) infrastrukturális ellátás és beruházások beszerzések lefolytatását,
i) hadiruházati beszerzések lefolytatását,
j) központi élelmiszer beszerzések lefolytatását,
k) illetmény számfejtéshez, adó és járulék bevalláshoz kapcsolódó beszerzések lefolytatását,
l) gépjármű- és egyes kapcsolódó szolgáltatások beszerzésének lefolytatását,
m) a  HM Költségvetés Gazdálkodási Információs Rendszerhez (a továbbiakban: KGIR) és a  cyber defence-hez
kapcsolódó fejlesztések beszerzésének lefolytatását,
n) a Kbt. 9. § (1) bekezdés b) pontja, valamint a Vbt. 7. § (1) bekezdés 4. pontja szerinti beszerzések lefolytatását,
o) valamennyi beszerzés lefolytatását, amelynek értéke a  nemzeti közbeszerzési értékhatárt eléri vagy
meghaladja, és
p) az in house beszerzések lefolytatását.
(2) A  HM VGH ajánlatkérőként eljárva a  kezdeményező megbízása alapján kizárólagos jogosultságába nem tartozó
beszerzési eljárást folytat le. Ezen eljárások esetében a  HM VGH megbízása a  HM szervek, valamint a  honvédelmi
miniszter közvetlen alárendeltségébe tartozó szervek esetében kizárólag a  HM VGHÁT előzetes engedélyével
történhet.
5. § A HM VGH a beszerzési eljárások lefolytatása során
a) folyamatosan és közvetlenül kapcsolatot tart a kezdeményezővel,
b) a szerződés vagy szerződésmódosítás aláírását követő 5. munkanapig annak egy példányát vagy – a szállítási,
teljesítési követelményeket, a műszaki és pénzügyi teljesítés ütemtervét tartalmazó – kivonatát közvetlenül
megküldi a kezdeményező, vagy ha az nem azonos a költségviselővel, akkor a kezdeményező és a költségviselő
részére,
c) az ELLR. hatálya alá tartozó beszerzési eljárások engedélyeztetése során – a HM GTSZF egyidejű tájékoztatása
mellett – kapcsolatot tart a közbeszerzésekért felelős miniszter által vezetett minisztérium illetékes szervezeti
egységeivel, és
d) a  kézhezvételtől számított három munkanapon belül továbbítja a  Nemzeti Kommunikációs Hivatal
(a továbbiakban: NKOH) részére az NKHR. 8. és 9. §-ában meghatározott adatszolgáltatási kötelezettség alá eső,
a honvédelmi szervezetek által elkészített tájékoztatókat, terveket, dokumentumokat.
6. § (1) A HM VGH érvényesíti az általa lefolytatott beszerzési eljárások eredményeként megkötött szerződések teljesítésével
kapcsolatosan felmerülő szerződésszegésből eredő követeléseket.
(2) A HM VGH a költségviselő nevére kiállított, közterhek megfizetésére szóló határozatokat teljesítés céljából megküldi
a költségviselő részére.
7. § (1) A  HM VGH a  beszerzési eljárások részeként végzi a  vám- és haditechnikai engedélyezési eljárásokkal összefüggő
feladatokat, a  vám-, jövedéki-, környezetvédelmi- és hitelintézeti műveleteket, valamint vám-, jövedéki adó- és
környezetvédelmi termékdíj-bevallással kapcsolatos ügyintézést.
(2) Ha az  importbeszerzés költségviselője a  HM VGH-tól eltérő honvédelmi szervezet, a  HM VGH megküldi
a  költségviselőnek a  deviza-kifizetésekhez, az  akkreditívek nyitásához és az  azokhoz kapcsolódó teljesítésekhez
szükséges információkat.
(3) Nem európai uniós tagállamból beszerzésre került termékek esetén a  közterheket – így különösen az  általános
forgalmi adót, vámot, környezetvédelmi termékdíjat – a  területileg illetékes vámhatóság által kiállított határozat
alapján a költségviselő fizeti meg.
(4) Európai uniós tagállamból beszerzésre került termékek és szolgáltatások esetén a számlák nettó összegének kifizetése
után a költségviselő az általános forgalmi adót – az adózás rendjéről szóló törvény szerint – bevallja és befizeti, illetve
visszaigényli, és a környezetvédelmi termékdíj-bevallás elkészítéséhez adatot szolgáltat a HM VGH részére.
8. § A HM VGH
a) ellenőrzi a honvédelmi szervezetek – kizárólagos jog alapján ajánlatkérői hatáskörébe tartozó, vagy hatáskörébe
utalt – beszerzési igényeit, beszerzési tilalom alóli mentesítési kötelezettségének teljesítését,
b) tervezi és szervezi a hazai és külföldi beszerzési, valamint egyéb kereskedelmi témájú tárgyalásokat,
c) az MHP-val, valamint az érintett honvédelmi szervezetekkel együttműködve tervezi, szervezi a hadfelszerelési
konferenciákat, bemutatókat és konzultációkat,
d) az ÉBT összeállítása során ellenőrzi a honvédelmi szervezetek hasonló – a kizárólagos jog alapján ajánlatkérői
hatáskörébe tartozó, vagy hatáskörébe utalt – beszerzési igényeit, elvégzi az  ÉBT-ben történő szükséges
összevonásokat; az  összevont igényeket kötelezettségvállaló szerinti bontásban, de azonos folyószámon
szerepelteti az ÉBT-ben, és
e) a  tárgyév folyamán a  honvédelmi szervezetek havi, valamint eseti jelentései alapján elemzi és értékeli
a  szakterületek beszerzési helyzetét, melynek keretében a  terv- és a  tényadatok összehasonlítása alapján
elemzi a  tervezett, valamint a  ténylegesen végrehajtott beszerzések eltéréseit, az  eltérések okát, majd
a honvédelmi szervezetek felé javaslatot tesz a feladatok esetleges módosítására.
3. Az MHP 9. § Az MHP
a) megtervezi a központi logisztikai előirányzatokból megvalósuló képességfejlesztési programokkal kapcsolatos
beszerzéseket,
b) kezdeményezi a  képességfejlesztési programokkal kapcsolatos beszerzéseket – ide nem értve
a  szakterületébe  nem tartozó infrastrukturális beszerzéseket – összeállítja a  beszerzési megbízásokat,
az azokhoz kapcsolódó műszaki leírásokat, közreműködik a beszerzések lebonyolításában,
c) megtervezi a  gazdálkodási hatáskörébe tartozó, intézményi ellátású eszközökre, készletekre, és egyéb
szolgáltatásokra vonatkozó beszerzési igényeket,
d) önállóan vagy az alárendeltségébe tartozó katonai szervezetek útján beszerzéseket kezdeményez, összeállítja
az általa kezdeményezett beszerzések megbízásait, az azokhoz kapcsolódó műszaki leírásokat, közreműködik
a beszerzések lebonyolításában,
e) biztosítja a  keretgazdai hatáskörébe tartozó költségvetési keretek, valamint előirányzatok tekintetében
a  beszerzési eljáráshoz szükséges pénzügyi fedezet rendelkezésre állását, illetve a  hatáskörét meghaladó
költségvetési keretek, valamint előirányzatok tekintetében kezdeményezi az átcsoportosítások végrehajtását,
f ) a  tárgyév folyamán a szolgálati alárendeltségébe tartozó katonai szervezetek havi, valamint eseti jelentései
alapján elemzi és értékeli a  szakterületek beszerzési helyzetét, melynek keretében a  terv- és a  tényadatok
összehasonlítása alapján elemzi a  tervezett, valamint a  ténylegesen végrehajtott beszerzések eltéréseit,
az eltérések okát, majd a szolgálati alárendeltségébe tartozó katonai szervezetek felé intézkedik a beszerzési
feladatok módosítására,
g) megrendelőként jár el az NSPA-tól történő beszerzések esetében,
h) felülvizsgálja a  közvetlen szolgálati alárendeltségébe tartozó katonai szervezetek által megküldött ÉBT
javaslatokat, és
i) az a) és b) pont szerinti beszerzési igényeket – a Kbt. szerinti részekre bontási tilalomra vonatkozó szabályok
figyelembe vételével – szerepelteti az ÉBT javaslatban, majd az így elkészített MH szintű logisztikai beszerzési
tervet megküldi a HM VGH részére.
4. Az MH Logisztikai Központ 10. § (1) Az MH Logisztikai Központ (a továbbiakban: MH LK) a beszerzés tervezése során megtervezi a központi logisztikai
előirányzatokból megvalósuló beszerzéseket, felülvizsgálja a  gazdálkodási hatáskörébe tartozó honvédelmi
szervezetek hasonló tárgyú beszerzési igényeit.
(2) Az MH LK
a) a központi logisztikai előirányzatok tekintetében biztosítja a beszerzési eljáráshoz szükséges pénzügyi fedezet
rendelkezésre állását, a  hatáskörét meghaladó költségvetési keretek, valamint előirányzatok tekintetében
kezdeményezi az átcsoportosítások végrehajtását, és
b) az állandó híradás szakterület tekintetében – a kiemelt képességfejlesztési programok kivételével – rendelkezési
joggal bír az  MH vitéz Szurmay Sándor Budapest Helyőrség Dandár (a továbbiakban: MH BHD) központi
logisztikai előirányzatai felett, a kapcsolódó beszerzési megbízásokat elkészíti.
(3) Az MH LK a beszerzési eljárásokkal kapcsolatos feladatai keretében
a) önállóan vagy a gazdálkodási hatáskörébe tartozó központi logisztikai ellátó szervezetek útján beszerzéseket
kezdeményez,
b) összeállítja az  általa kezdeményezett beszerzések megbízásait, az  azokhoz kapcsolódó műszaki leírásokat,
közreműködik a beszerzések lebonyolításában,
c) irányítja a gazdálkodási hatáskörébe tartozó központi logisztikai ellátó szervezeteket a beszerzési feladatok
végzésében, és
d) az  MH egészére vonatkozó keretmegállapodásos eljárással lefolytatandó beszerzések esetében az  MHP és
az alárendelt katonai szervezetei, illetve az MH BHD bevonásával összeállítja a keretmegállapodásos beszerzési
eljárás első részének lefolytatását kezdeményező megbízást.
(4) Az MH LK minőségbiztosító szervezetként
a) elkészíti a minőségbiztosítási, átvételi és termékazonosítási követelményeket,
b) a  kezdeményező igénye esetén – az  MH Egészségügyi Központ (a továbbiakban: MH EK) tekintetében
a  védelem-egészségügyi szakanyagok és szaktechnikai eszközök vonatkozásában – minőségbiztosítási
feladatkörében eljárva a kezdeményező által megküldött műszaki leírás alapján elkészíti, majd a kezdeményező
részére megküldi az  adott beszerzéshez kapcsolódó minőségbiztosítási, átvételi és termékazonosítási
követelményeket,
c) az  a) és b)  pont szerinti feladatköreivel érintett beszerzések esetén részt vesz az  ajánlatok értékelésében,
melynek keretében végrehajtja azok minőségi szempontú értékelését,
d) az ajánlatkérő igénye alapján végrehajtja az ajánlati minták értékelését, gondoskodik azok szakszerű tárolásáról,
e) végzi a beszerzésekhez kapcsolódó termékazonosítási feladatokat, és
f ) saját hatáskörben jogosult a  kezdeményező igénye esetén minőségbiztosítási feladatkörében eljárva
a kezdeményező által megküldött műszaki leírás alapján elkészíteni és a kezdeményező részére megküldeni
az adott beszerzéshez kapcsolódó minőségbiztosítási, átvételi és termékazonosítási követelményeket.
(5) Az  MH LK a  gazdálkodási hatáskörébe tartozó központi logisztikai ellátó szervezetekkel kapcsolatos feladatainak
ellátása keretében
a) a központi ellátás körébe tartozó eszközök és készletek vonatkozásában meghatározza a központi logisztikai
ellátó szervezetek tárgyévi beszerzési és ellátási feladatait,
b) feldolgozza a  központi logisztikai ellátó szervezetek által saját hatáskörben lebonyolított beszerzéseinek
tárgyában felterjesztett jelentéseket, és
c) a  tárgyév folyamán alárendeltjei havi, valamint eseti jelentései alapján elemzi és értékeli a  szakterületek
beszerzési helyzetét, melynek keretében a terv- és a tényadatok összehasonlítása alapján elemzi a tervezett,
valamint a  ténylegesen végrehajtott beszerzések eltéréseit, az  eltérések okát, majd az  alárendeltek felé
intézkedik, illetve javaslatokat tesz a feladatok esetleges módosítására.
5. Az MH BHD 11. § (1) Az  MH BHD a  HM objektumok ellátása érdekében a  feladatkörébe tartozó, a  feladatra jóváhagyott előirányzatok
terhére történő ellátási kötelezettség teljesítése érdekében – a 15. § szerinti jogosultságok mellett – jogosult
a) a KR. hatálya alá tartozó áruk beszerzésére, szolgáltatások megrendelésére, és
b) közbeszerzések lefolytatására.
(2) Az MH BHD kizárólagos jogosultsággal ajánlatkérőként eljárva végzi a központosított közbeszerzés körébe tartozó
nemzetközi utazásszervezés – így különösen a  repülőjegyek, az  azokhoz közvetlenül kapcsolódó szolgáltatások,
a szállás, a külföldi vasúti jegy, a hajó- és kompjegy, az autóbérlés, az utazáshoz kapcsolódó biztosítások és egyéb,
kiegészítő szolgáltatások – megrendelését.
(3) A HM szervek és az MHP Budapesten HM objektumokban települt szervei – a költségvetési előirányzataik erejéig –
a 70. § (1)–(3) bekezdése szerinti eljárás lefolytatásával megbízhatják az MH BHD-t.
(4) Az  MH BHD az  ELLR. hatálya alá tartozó beszerzési eljárások engedélyeztetése során – a  HM GTSZF egyidejű
tájékoztatása mellett – kapcsolatot tart a  közbeszerzésekért felelős miniszter által vezetett minisztérium illetékes
szervezeti egységeivel.
6. Az MH EK 12. § (1) Az  MH EK jogosult a  feladatkörébe tartozó kötelezettségek teljesítése érdekében beszerzéseket értékhatártól
függetlenül lefolytatni, ide nem értve
a) a Z2026 fejlesztési feladatokhoz kapcsolódó beszerzéseket,
b) a védelmi és biztonsági beszerzések lefolytatását,
c) a  hajtóanyag, az  üzemanyag, az  elhelyezési célú tüzelőolaj- és a  központi ellátású kenőanyag beszerzések
lefolytatását,
d) a jövedéki termékek beszerzésének lefolytatását,
e) az NSIPR. alapján a NATO Biztonsági Beruházási Programjához kapcsolódó beszerzések lefolytatását,
f ) infrastrukturális ellátás és beruházások beszerzéseket,
g) hadiruházati beszerzések,
h) a keretmegállapodásos eljárás első részének lebonyolítását,
i) központi élelmiszer beszerzések,
j) illetmény számfejtéshez, adó és járulék bevalláshoz kapcsolódó beszerzések,
k) gépjármű beszerzések és egyes kapcsolódó szolgáltatások,
l) KGIR-hez és a cyber defence-hez kapcsolódó fejlesztések,
m) a Kbt. 9. § (1) bekezdés b) pontja, valamint a Vbt. 7. § (1) bekezdés 4. pontja szerinti beszerzések lefolytatását,
n) az in house beszerzések lefolytatását.
(2) Az  MH EK a  63.  § (2)  bekezdésében meghatározott kapacitással és képességgel összefüggésben tájékoztatást kér
a HM VGH-tól, mely alapján kezdeményezi a 63. §-ban meghatározott eljárás lefolytatását.
(3) Az  MH EK az  ELLR. hatálya alá tartozó beszerzési eljárások engedélyeztetése kapcsán – a  HM GTSZF egyidejű
tájékoztatása mellett – kapcsolatot tart a  közbeszerzésekért felelős miniszter által vezetett minisztérium illetékes
szervezeti egységeivel.
(4) A védelem-egészségügyi logisztikai támogatás stratégiai szintű felügyelete érdekében az MH EK által kezdeményezett,
a  védelem-egészségügyi képességek megteremtését és fenntartását érintő beszerzési eljárások, a  25.  §
(4)  bekezdésében meghatározott követelményekkel kiegészített megbízásait, azok kezdeményezését megelőzően
az MHP illetékes csoportfőnökségével egyeztetni köteles.
7. A központi logisztikai ellátó szervezetek 13. § (1) A központi logisztikai ellátó szervezetek
a) jogosultak a 15. § szerinti eljárások lefolytatására,
b) vezetik az  a)  pont szerinti beszerzésekkel kapcsolatos, szerződéses felek szerinti nyilvántartást
a megrendelésekről és teljesítésekről, valamint
c) az ajánlatkérők által kötött és saját kötelezettségvállalási körükbe tartozó szerződés teljesítéséről a teljesítést
követő harmadik munkanapig, a több évre áthúzódóként jelentkező teljesítések esetében a tárgyévet követő
év január 15-éig elektronikus úton jelentést tesznek az ajánlatkérő részére.
(2) A  honvédelmi szervezetek az  MH PK egyetértésével megbízhatják a  70.  § (1)–(3)  bekezdése szerinti eljárás
lefolytatásával a központi logisztikai ellátó szervezeteket.
8. Az MH Modernizációs Intézet 14. § Az MH Modernizációs Intézet kizárólagos jogosultsággal ajánlatkérőként végzi a Vbt. 7. § (1) bekezdés 13. pontja,
valamint 75. § (2) bekezdés b) pontja szerinti megrendeléseket.
9. A honvédelmi szervezetek általános jogosultságai 15. § A honvédelmi szervezetek a jóváhagyott intézményi előirányzatuk terhére jogosultak
a) a 4. § (1) bekezdésében meghatározott beszerzési eljárások kezdeményezésére,
b) beszerzési eljárás lefolytatására
ba) a Kbt. 15. § (1) bekezdés b) pontja szerinti nemzeti közbeszerzési értékhatárt el nem érő értékben
70. § (1)–(3) bekezdése szerint,
bb) a HM VGH által megkötött keretmegállapodás alapján a keretmegállapodásos eljárás második része
tekintetében ajánlatkérőként eljárva a  Kbt., továbbá a  keretmegállapodásban meghatározott
feltételek szerint,
bc) a HM VGH által megkötött keretmegállapodás hiányában vagy a keretmegállapodásban előirányzott
teljes mennyiség felhasználtsága esetén – a Kbt. 19. §-a figyelembevételével a Kbt. 15. § (1) bekezdés
b) pontja szerinti nemzeti közbeszerzési értékhatárt el nem érő értékben – a 70. § (1)–(3) bekezdése
szerint, és
bd) a HM VGH által megkötött keretmegállapodás hiányában vagy a keretmegállapodásban előirányzott
teljes mennyiség felhasználtsága esetén – a  Kbt. 111.  § f )  pontja szerinti áruk uniós közbeszerzési
értékhatárt el nem érő értékű beszerzése esetében a 41. § és a Kbt. 19. §-a figyelembevételével –
a 70. § (1)–(3) bekezdése szerint,
c) a hazai nyelvi képzés szolgáltatás, a nem haditechnikai besorolású gépjármű-javítás szolgáltatás és gépjármű
alkatrészek, „B”, „C”, „D” és „E” kategóriás vezetői engedélyének megszerzését szolgáló, tanfolyam tárgyú
közbeszerzések, a büntetés-végrehajtási szervezet részéről a központi államigazgatási szervek és a rendvédelmi
szervek irányában fennálló egyes ellátási kötelezettségekről, a termékek és szolgáltatások átadás-átvételének
és azok ellentételezésének rendjéről szóló 44/2011. (III. 23.) Korm. rendeletet (a továbbiakban: BVR.) hatálya alá
tartozó beszerzések Kbt. 15.  § (1)  bekezdés a)  pontja szerinti uniós közbeszerzési értékhatárig történő
lefolytatására,
d) a  központosított közbeszerzés hatálya alá tartozó – a  Kormány által kijelölt központi beszerző szervezet
(a  továbbiakban: KKBSZ) által alkalmazott valamennyi termékkategória – a  gépjárművek és hajtóanyagok
kivételével – továbbá az  ezekhez kapcsolódó szolgáltatások tárgyában kötött keretmegállapodásokból
történő, a Kbt. 15. § (1) bekezdés a) pontja szerinti uniós közbeszerzési értékhatárt el nem érő értékű, közvetlen
megrendelésre, versenyújranyitásra,
e) az Európai Unió által az operatív programok, valamint az Európai Gazdasági Térség és a Norvég Finanszírozási
Mechanizmus, továbbá a Svájci–Magyar Együttműködési Program keretében biztosított és az egyéb európai
uniós alapokból elérhető források vagy az  azokhoz kapcsolódó, önrész illetve el nem számolható költség
fedezetéül szolgáló hazai források terhére közbeszerzés lefolytatására a 65. § figyelembevételével.
16. § A honvédelmi szervezetek kötelesek
a) a SZÉBT 22. §-ban foglalt körirat szerinti rendben történő megküldésére,
b) a saját hatáskörben lefolytatott beszerzési eljárásaik során a jogorvoslati és reklamációs, továbbá a jótállással
és a szavatossággal összefüggő ügyintézés ellátására, valamint
c) a  saját kötelezettségvállalási körükbe tartozó és a  HM VGH által kötött szerződés teljesítéséről, a  teljesítést
követő harmadik munkanapig, a  több évre áthúzódóként jelentkező teljesítések esetében a  szerződés
megkötésétől számított első évet követően évente írásos jelentés megtételére a HM VGH részére.
17. § A honvédelmi szervezetek a kizárólagos jogosultsági körbe tartozó beszerzési eljárások saját hatáskörükbe történő
eseti delegálására vonatkozó igényeiket a  HM GTSZF útján a  HM VGHÁT részére terjesztik fel engedélyezésre,
a 35. §-ban vagy a 36. §-ban foglaltak szerint.
18. § (1) Az MH Anyagellátó Raktárbázis, az MH 54. Veszprém Radarezred, az MH 64. Boconádi Szabó József Logisztikai Ezred,
valamint – a  belföldi reprezentációról szóló HM utasítás szerinti termékek esetében – valamennyi honvédelmi
szervezet a  vendéglátási tevékenységéhez kapcsolódóan saját hatáskörben végzi a  tevékenysége ellátásához
szükséges, a  jövedéki adóról és a  jövedéki termékek forgalmazásának különös szabályairól szóló 2003. évi
CXXVII. törvény (a továbbiakban: Jöt.) 3. § (2) bekezdés b)–e) pontja szerinti jövedéki termékek beszerzését, a 70. §
(1)–(3) bekezdése szerint.
(2) Az  MH BHD, valamint az  MH Rekreációs Kiképzési és Konferencia Központ a  vendéglátási tevékenységéhez
kapcsolódóan a Kbt. 15. § (1) bekezdés a) pontja szerinti értékhatárig jogosult a Jöt. 3. § (2) bekezdés b)–e) pontja
szerinti jövedéki termékek beszerzésére.
III. Fejezet
A beszerzési eljárásba bevont honvédelmi szervezetek vezetőinek felelőssége
19. § (1) A kezdeményező vezetője felelős
a) a  közbeszerzés részben vagy egészben európai uniós forrásból történő finanszírozási lehetőségének
vizsgálatáért,
b) a kezdeményező SZÉBT-jének az ÉBT-vel való összhangjáért,
c) a  megbízás olyan módon történő – különösen a  helyzet- és piacfelmérést, a  beszerzés becsült értékének
a  meghatározását magában foglaló – előkészítéséért, amelynek eredményeként képes a  beszerzési eljárás
során elérni kívánt cél, továbbá azon gazdasági szereplők meghatározására, amelyek műszakilag megfelelő,
fizikailag megvalósítható és gazdasági szempontból reális ajánlatot tudnak tenni,
d) a minőségbiztosítási, átvételi és termékazonosítási követelmények maradéktalan betartásáért,
e) a megbízás ajánlatkérő részére való megküldését megelőzően annak
ea) az elektronikai hadviselés tárgyú beszerzések esetén a KNBSZ-szel, továbbá
eb) a  híradó, informatikai és információvédelmi tárgyú fejlesztésekkel, infokommunikációs
eszközbeszerzéssel, a központilag biztosított szolgáltatásokkal és az MH Kormányzati Célú Elkülönült
Hírközlő Hálózata üzemeltetésével, fenntartásával, valamint a  szolgáltatásbérléssel kapcsolatos
beszerzések esetén, az egészségügyi információs rendszerek kivételével,
ec) a képességfejlesztési programokhoz kapcsolódó beszerzések esetén,
ed) kiképzés-technikai, valamint kiképzési-szimulációs, tárgyú, valamint az  egyéb logisztikai
szakterületeket érintő beszerzés esetén
az MHP-vel történő egyeztetéséért,
f ) a  25.  § (4)  bekezdésében meghatározott adatok pontos meghatározásáért és az  ajánlatkérő részére
a megbízással egyidejűleg történő megküldéséért,
g) a  megbízásban ajánlattételre javasolt, az  Elektronikus Közbeszerzési Rendszerben regisztrált gazdasági
szereplők megjelöléséért,
h) az eljárás megindítása után az eljárás jogszerű és a jogszabályokban meghatározott lehető legrövidebb időn
belüli befejezéséhez szükséges információknak az ajánlatkérő írásbeli kérésében szereplő határidőre történő
megadásáért,
i) a beszerzés eredményeképpen megkötött szerződés alapján rá háruló kötelezettségek teljesítéséért,
j) a  48.  § (1)  bekezdése szerinti keretszerződés-feltöltés, valamint szerződésmódosítás kezdeményezéséhez,
az  annak szükségességét alátámasztó dokumentumok és a  fedezetigazolás, az  ELLR. hatálya alá tartozó
beszerzések esetén legkésőbb az  ELLR.-ben meghatározott határidőt megelőző harmincadik munkanapig,
az  egyéb beszerzések esetén legkésőbb az  ELLR.-ben meghatározott határidőt megelőző tizenötödik
munkanapig történő megküldéséért,
k) a  szerződések késedelmes teljesítésének dokumentálásáért, valamint a  HM VGH késedelmes teljesítésről
történő tájékoztatásáért, és
l) a Kbt. 50. § (2) bekezdés j) pontja, valamint a Vbt. 33. § (5) bekezdés 10. pontja szerinti alternatív ajánlattétel
lehetőségének vizsgálatáért.
20. § Az ajánlatkérő vezetője felelős
a) a Kbt. 42. § (1) bekezdése szerinti közbeszerzési terv elkészítéséért, valamint naprakészen tartásáért,
b) a  beszerzési eljárás jogalapjának meghatározásáért, valamint – az  ELLR. hatálya alá tartozó beszerzések
esetében – az ELLR. 5. § (1a) bekezdése, a 6. §-a, illetve a 13/A. § (1) bekezdése szerinti hozzájárulás kéréséért,
c) a szakértői, valamint a bírálóbizottság összetételéért,
d) a beszerzési eljárásokhoz kapcsolódó hirdetmények közzétételéért és azok jogszerűségéért,
e) a  beszerzési eljárás hatályos jogszabályok és közjogi szervezetszabályozó eszközök szerinti lefolytatásáért,
figyelembe véve a kezdeményező beszerzési igényeit,
f ) a beszerzési eljárással kapcsolatos, jogász végzettségű szakember által ellenőrzött szerződések aláírásáért,
g) a szerződések teljesítésével összefüggő reklamációk esetén a kivizsgálást végrehajtó bizottság kijelöléséért,
a lezárás érdekében szükséges döntéshozatalért,
h) a beszerzési eljárások ellenőrzéséért és a terven felüli ellenőrzések elrendeléséért,
i) az államháztartásról szóló 2011. évi CXCV. törvény 41. § (6) bekezdésében foglaltak érvényesüléséért,
j) a  HM GTSZF megkeresése alapján a  15.  § d)  pontja, az  ELLR., BVR. 12.  §-a, valamint a Vbt. 171.  §-a szerinti
megrendelésekről és versenyújranyitásokról szóló adatszolgáltatások összeállításáért és a HM GTSZF részére
való megküldéséért,
k) a  közbeszerzési értékhatárok alatti értékű beszerzések megvalósításával és ellenőrzésével kapcsolatos
szabályokról szóló 459/2016. (XII. 23.) Korm. rendelet (a továbbiakban: ÉHAR.) 4. §-a szerinti adatszolgáltatás
összeállításáért és teljesítéséért, és
l) az eljárás ellenőrzése és engedélyezése során bekért adatoknak és információknak a közbeszerzésekért felelős
miniszter által vezetett minisztérium illetékes szervezeti eleme részére történő megküldéséért, valamint
a HM GTSZF egyidejű tájékoztatásáért.
21. § A 20. §-ban foglaltak mellett az MH PK felelős
a) a  szolgálati alárendeltségébe tartozó honvédelmi szervezetek SZÉBT-jeinek szakmai felülvizsgálatáért,
valamint
b) a szolgálati alárendeltségébe utalt honvédelmi szervezeteknél a beszerzési tevékenységet érintő terven felüli
ellenőrzések elrendeléséért. IV. Fejezet
A beszerzések tervezése 22. § (1) A tárca beszerzéseinek tervezése az éves központi költségvetési törvény vagy törvényjavaslat figyelembevételével
a  HM GTSZF által kiadott tervezési köriratban (a továbbiakban: ÉBT körirat) foglaltak szerint az  MHP bevonásával
történik.
(2) A honvédelmi szervezetek az ÉBT köriratban foglaltaknak megfelelően összeállítják az SZÉBT tervezetüket évenkénti
bontásban, a részükre biztosított előirányzati keretek alapján. A tárgyévi költségvetés terhére csak azok a feladatok
kerülhetnek figyelembevételre, melyek műszaki teljesítése a tárgyév november 30-ig befejeződik.
(3) A SZÉBT-ben a beszerzéseket az ÉBT-ben rögzített kategóriák szerint elkülönítetten kell szerepeltetni.
 (4) Az elkészített és a honvédelmi szervezet vezetője által aláírt terv vonatkozó részét
a) az MHP a gazdálkodási hatáskörébe tartozók adatszolgáltatása alapján összeállítja a katonai szervezetek éves
beszerzési tervét, és a szükséges összevonásokat követően megküldi a HM VGH részére,
b) a HM szervek, a HM Hadtörténeti Intézet és Múzeum és a HM Tábori Lelkészi Szolgálat közvetlenül a HM VGH
részére
küldik meg.
 (5) A  HM VGH a  saját és részére közvetlenül adatot szolgáltató honvédelmi szervezetek adatszolgáltatása alapján
megvizsgálja a tervesített feladatokat, és végrehajtja a szükséges összevonásokat.
 (6) A  HM VGH a  saját és a  részére közvetlenül adatot szolgáltató honvédelmi szervezetek adatszolgáltatása alapján
kiegészíti, szakterülete vonatkozásában pontosítja az  ÉBT tervezetét, majd az  esetleges összevonásokat követően
megküldi a HM GTSZF részére.
23. § (1) A HM GTSZF az ÉBT köriratban foglaltak alapján összeállított és felülvizsgált ÉBT tervezetet a HM VGHÁT, az MH PK és
a HM KÁT útján felterjeszti a honvédelmi miniszter részére jóváhagyásra.
(2) A  HM GTSZF a  jóváhagyott terv vonatkozó részét elektronikus úton megküldi az  érintett honvédelmi szervezetek
részére.
(3) A  jóváhagyott ÉBT-ben szereplő értékhatár alatti sorok vonatkozásában az  ajánlatkérőknek rendelkezniük kell
feladatokra bontott értékhatár alatti beszerzési tervvel, melyet az  ÉBT jóváhagyását követő hatvanadik napig
készítenek el.
24. § Ha a  beszerzési eljárás kezdeményezésére az  ÉBT-ben nem szereplő feladat vonatkozásában kerül sor, mind
a megbízást, mind a kezdeményezést „terven felüli” jelöléssel, míg az ÉBT-ben tervezett összegnél magasabb összegű
kezdeményezésre vonatkozóan „ÉBT módosított” jelöléssel kell ellátni. A kezdeményezés engedélyezését követően
a HM GTSZF az ÉBT-ben a módosításokat átvezeti.
V. Fejezet
A beszerzési eljárások lefolytatásának rendje 10. A beszerzés kezdeményezése
25. § (1) A  beszerzési eljárás lefolytatását a  szükséges szabad előirányzat rendelkezésre állása esetén a  kezdeményező
az 1. melléklet szerinti formanyomtatvány kitöltésével kezdeményezi az ajánlatkérőnél. A formanyomtatvány minden
pontját ki kell tölteni. A  formanyomtatványt a  kezdeményező vezetője vagy a  szervezeti és működési szabályzata
szerint kiadmányozásra jogosult személy írja alá.
(2) A  tárgyévi előirányzatok terhére kezdeményezett beszerzés tárgyévi pénzügyi teljesítése érdekében – a  70.  §-ban
nevesített beszerzési eljárások kivételével – a  35.  § és 36.  § szerinti kezdeményezést tárgyév március 31. napjáig,
de legkésőbb tárgyév június 30. napjáig fel kell terjeszteni.
(3) A (2) bekezdésben foglaltakat nem kell alkalmazni
a) a mentesítési eljárással érintett beszerzési eljárásokra,
b) az FMS, NSPA keretében megvalósított beszerzési eljárásokra,
c) az európai uniós forrásokból megvalósuló beszerzési eljárásokra,
d) egyedi döntés alapján, a HM VGHÁT külön engedélye esetén, valamint
e) a keretfeltöltésre.
(4) A megbízáshoz csatolni kell
a) a becsült érték meghatározását alátámasztó iratot, amely tartalmazza a becsült érték kiszámításának részletes
bemutatását,
b) a 2. melléklet szerinti tartalommal elkészített műszaki leírást,
c) az értékelési szempontokat,
d) a minőségbiztosítási, átvételi és termékazonosítási követelményeket,
e) a  kötelezettségvállaló honvédelmi szervezet által kiállított, 3.  melléklet vagy 4.  melléklet szerinti
„Fedezetigazolás” elnevezésű formanyomtatványt,
f ) a 19. § (1) bekezdés e) pontjában foglaltak szerinti illetékes szervezet állásfoglalását és
g) a kezdeményező nyilatkozatát arra vonatkozóan, hogy a beszerzendő termékek nem tartoznak a beszerzési
tilalom alá.
 (5) A becsült érték részletes bemutatása történhet azonos tárgyban – hasonló mennyiségben, feltételekkel – megkötött
szerződés alapulvételével, építési beruházás esetén az  előző időszakban kialakult fajlagos egységárak
figyelembevételével, továbbá piackutatással.
(6) Az építési beruházások végrehajtására vonatkozó kezdeményezések esetében a megbízás mellékletében szerepeltetni
kell az  eljárás becsült értékének megállapítása érdekében végzett helyszíni felmérés időpontját, amely nem lehet
régebbi a felterjesztés időpontjától számított hat hónapnál, valamint nyilatkozatot arra vonatkozóan, hogy az érték
megállapítása a rendelkezésre álló építőipari költségvetés-készítő programrendszer alkalmazásával történt.
(7) Ha a piackutatásra indikatív ajánlatok bekérése útján került sor, a (4) bekezdés a) pontja szerinti iratnak tartalmaznia
kell az indikatív ajánlatokat, valamint a megszólított gazdasági szereplők felsorolását.
(8) A megbízást és a csatolt dokumentumokat az előírt példányszámban kell elkészíteni, majd megküldeni az ajánlatkérő
részére. A megküldéssel egyidejűleg a kötelezettségvállaló honvédelmi szervezet a megbízás adatait a HM fejezet
analitikus és főkönyvi nyilvántartó rendszerében rögzíti.
(9) Az ajánlatkérő a megbízást annak ügyviteli megérkezését követő 8. munkanapig megvizsgálja és
a) befogadja a megbízást,
b) a módosítási, kiegészítési javaslatokat hiánypótlás végett megküldi a kezdeményező részére,
c) a hiányosan kitöltött, illetve előírt mellékletek nélküli formanyomtatvány esetén a megbízást – hiánypótlási
felhívás és befogadás nélkül – visszaküldi a kezdeményező részére,
d) részletes indokolással alátámasztott, előzetes szakmai konzultációt kezdeményez a hiányosságok kiküszöbölése
érdekében.
 (10) A  kezdeményező a  (9)  bekezdés b)  pontjában meghatározott javaslatok ügyviteli megérkezését követő ötödik
munkanapig a  javaslatokat feldolgozza, kiegészíti a  megbízást, továbbá – ha szükségesnek ítéli – a  megbízás
véglegesítése érdekében részletes indokolással alátámasztott szakmai konzultációt kezdeményez az ajánlatkérőnél.
Ha a megbízás módosítása objektív, a kezdeményezőn kívül álló okból öt munkanapon belül nem teljesíthető, arról
a kezdeményező tájékoztatja az ajánlatkérőt.
(11) A (10) bekezdés szerinti szakmai konzultációt az annak kezdeményezésétől számított ötödik munkanapig össze kell
hívni. A konzultációt követő ötödik munkanapig a kezdeményező megküldi az egyeztetett, véglegesített megbízást
az ajánlatkérő részére.
(12) Az ajánlatkérő a (10) bekezdés szerinti szakmai konzultációt követően, ha a pótlólagos adatszolgáltatást
a) nem tartja megfelelőnek a  megbízás befogadásához, vagy a  kezdeményező a  (9)  bekezdés szerinti
kötelezettségének nem tesz eleget, a határidő leteltét követő második munkanapig a megbízást – indokolásával
ellátva – visszaküldi a kezdeményező részére,
b) megfelelőnek tartja, a pontosított megbízást az ügyviteli megérkezést követő ötödik munkanapig befogadja.
 (13) Ha a megbízás befogadására az annak ügyviteli megérkezését követő harmincadik napig nem kerül sor, az ajánlatkérő
a megbízást befogadás nélkül, részletes indokolással visszaküldi a kezdeményezőnek.
 (14) Az ajánlatkérő a megbízás befogadásának időpontjáról, valamint a beszerzési eljárás időszükségletéről tájékoztatja
a kezdeményezőt és a HM GTSZF-et. 26. § (1) A gazdálkodási HM utasítás szerinti logisztikai előirányzat-keret (a továbbiakban: logisztikai előirányzat-keret) terhére
megvalósítandó beszerzési eljárás lefolytatására a  25.  § szabályait a  (2)  bekezdésben foglalt eltérésekkel kell
alkalmazni.
(2) A  logisztikai előirányzat-keret terhére kezdeményezett beszerzés esetén a  HM VGH részére megküldött megbízás
kitöltése egyben megfelel a  szükséges előirányzat biztosítását szolgáló előirányzat-átcsoportosítás kezdeményező
dokumentumának is.
11. Mentesítési eljárások 27. § (1) A Kbt. 9. § (1) bekezdés b) pontja, valamint a Vbt. 7. § (1) bekezdés 4. pontja szerinti beszerzések Országgyűlés általi
mentesítésének kezdeményezésére vonatkozó feltételekről és eljárásról, valamint az  ilyen beszerzések
megvalósításakor az ajánlatkérő által érvényesítendő követelményekről szóló kormányrendeletek szerinti mentesítési
eljárásokra vonatkozó kérelmet az ajánlatkérő állítja össze.
(2) Az  ajánlatkérő a  kérelmet megküldi az  illetékes nemzetbiztonsági szolgálat részére szakmai állásfoglalás céljából,
majd az  illetékes nemzetbiztonsági szolgálat állásfoglalásával a  HM Közigazgatási Államtitkári Titkárság
(a továbbiakban: HM KÁT Titkárság) útján – a HM GTSZF egyidejű tájékoztatása mellett – terjeszti fel jóváhagyásra
a honvédelmi miniszter részére.
(3) A  honvédelmi miniszter által jóváhagyott kérelmet az  ajánlatkérő az  ELLR. hatálya alá tartozó beszerzések esetén
– a HM GTSZF egyidejű tájékoztatásával – megküldi a közbeszerzésekért felelős miniszter által vezetett minisztérium
részére, illetve a  Vbt. 7.  § (1)  bekezdés 4.  pontja szerinti, alapvető biztonsági érdeket érintő beszerzések esetén
a speciális feltételekkel összefüggésben egyeztetést kezdeményez az iparügyekért felelős miniszterrel.
(4) A közbeszerzésekért felelős miniszter által vezetett minisztérium hozzájárulását, illetve az egyeztetéseket követően
a mentesítési dokumentációt – ha szükséges, a honvédelmi miniszter ismételt jóváhagyásával – a HM KÁT Titkárság
továbbítja a  Nemzetbiztonsági Kabinet részére, döntés céljából. A  kérelem elfogadásával vagy elutasításával
kapcsolatos döntésről a  HM KÁT Titkárság a  döntés megérkezését követő harmadik munkanapig tájékoztatja
a kezdeményezőt.
28. § (1) A kezdeményező a jogszabályban vagy közjogi szervezetszabályozó eszközben elrendelt beszerzési tilalom esetén
az  az alóli mentesítésre vonatkozó kérelmet előkészíti és – a  beszerzési eljárás lefolytatására szóló megbízás
megküldését megelőzően – továbbítja a HM GTSZF részére.
(2) A HM GTSZF a kérelmet előkészíti a HM VGHÁT általi jóváhagyás, valamint az ellenőrzésre és engedélyezésre jogosult
szervezetek részére történő megküldés érdekében.
(3) A  kérelem elfogadásával vagy elutasításával kapcsolatos döntésről a  HM GTSZF a  döntés megérkezését követően
haladéktalanul, írásban tájékoztatja a kezdeményezőt. A beszerzési eljárás az elfogadást követően megindítható.
12. A beszerzési dokumentumok elkészítése, a beszerzési eljárás engedélyezése
29. § (1) Az ajánlatkérő a megbízás befogadását követően megkezdi a beszerzési eljárást megindító felhívás és a közbeszerzési
dokumentumok kidolgozását.
(2) Az  ajánlatkérő a  kezdeményező által megküldött megbízásban és műszaki leírásban foglaltakat változtatás nélkül
bedolgozza az  eljárást megindító felhívásba. Ennek során az  ajánlatkérő a  megbízásban és a  műszaki leírásban
foglaltaktól csak akkor térhet el, ha
a) ahhoz a kezdeményező írásban hozzájárul, vagy
b) a  megbízás vagy a  műszaki leírás tartalma a  beszerzésre vonatkozó jogszabályokban és közjogi
szervezetszabályozó eszközökben foglaltakkal ellentétes.
 (3) Az  ajánlatkérő a  megbízásban és műszaki leírásban foglaltakról a  kezdeményezőtől írásban további tájékoztatást
kérhet, amelyre a kezdeményező a megkeresést követő ötödik munkanapig írásban válaszol.
30. § Ha a meghatározott jogalap lehetővé teszi gazdasági szereplők közvetlen megszólítását, az ajánlatkérő a megbízásban
foglaltak alapján – szükség esetén piackutatás lefolytatásával – meghatározza a megszólítandó gazdasági szereplőket.
31. § (1) Ha a megbízás befogadását követően olyan előre nem látható körülmények merülnek fel, amelyekre a megbízásban
kapott felhatalmazás nem terjed ki, az ajánlatkérő felkéri a kezdeményezőt a megbízás módosítására. A módosításban
csak az eredeti megbízásban foglaltaktól eltérő feltételeket és feladatokat kell meghatározni.
(2) Ha az  (1) bekezdésben szereplő módosítás az eljárás becsült értékére vonatkozik, a kezdeményező az 1. melléklet
szerinti formanyomtatványt kizárólag annak változásokkal érintett részeit kitöltve küldi meg az érintettek részére.
32. § (1) Ha a megbízás befogadását követően olyan, előre nem látható körülmények merülnek fel, amelyek alapján a beszerzési
eljárás nem folytatható le, az  ajánlatkérő a  megbízás befogadását visszavonhatja. Erről a  tényről haladéktalanul
értesíti a  kezdeményezőt és 19.  § (1)  bekezdés e)  pontja szerinti illetékes szervezeteket. Ebben az  esetben
a kezdeményező kezdeményezi a pénzügyi lekötés felszabadítását.
(2) Ha a megbízás ajánlatkérő általi befogadását követően a kezdeményező költségvetését érintő olyan változás – így
különösen előirányzat megvonása, zárolása – áll be, amelynek következtében az adott beszerzési eljáráshoz szükséges
fedezet nem áll rendelkezésre, a kezdeményező haladéktalanul értesíti az ajánlatkérőt, tájékoztatva arról, hogy
a) visszavonja a beszerzésre vonatkozó megbízást,
b) fenntartja a  beszerzésre vonatkozó megbízást, és kezdeményezi az  előirányzatok szükséges mértékű
átcsoportosítását a fedezet biztosíthatósága érdekében, vagy
c) módosítja a beszerzésre vonatkozó megbízást.
33. § (1) A  beszerzési eljárást megindító felhívás és a  közbeszerzési dokumentumok összeállításához, ha a  beszerzés
bonyolultsága szükségessé teszi, a kezdeményező indoklással ellátott kérelmére vagy az ajánlatkérő saját döntése
alapján, ajánlatkérő szakértői bizottságot alakít.
(2) A szakértői bizottság tagjait az ajánlatkérő szervezet vezetője az ajánlatkérő, a kezdeményező, az eljárás tárgya szerint
szakterületileg érintett honvédelmi szervezetek köréből, valamint szükség esetén külső szakértő bevonásával, írásban
jelöli ki.
34. § Az ELLR. hatálya alá tartozó beszerzési eljárás esetén az ajánlatkérő elkészíti és előterjeszti az ELLR. 2–8. melléklete
szerinti formanyomtatványt, melyeket az ajánlatkérő nevében kiadmányozásra jogosult személy lát el aláírással.
35. § (1) Ha az  ajánlatkérő és a  kezdeményező nem azonos, az  ajánlatkérő a  beszerzési eljárást megindító felhívás és
közbeszerzési dokumentumok tervezetét az  5.  melléklet szerinti formanyomtatvány kitöltésével, a  25.  §
(4)  bekezdésben meghatározott csatolandó dokumentumokkal – az  ELLR. hatálya alá tartozó esetekben a  34.  §
szerinti további mellékletekkel együtt – a HM GTSZF útján a HM VGHÁT részére terjeszti fel engedélyezésre, ide nem
értve a 15. § alapján lefolytatott beszerzéseket.
(2) Kizárólag olyan dokumentum kerülhet felterjesztésre, amelyet azt megelőzően a kezdeményező, vagy a kezdeményező
által erre felkért szervezetek írásban elfogadtak. Az  ajánlatkérőnek az  (1)  bekezdés szerinti dokumentumokat
telefaxon, a csatolmányokat elektronikus levélben kell megküldenie a HM GTSZF részére.
(3) Az  ELLR. hatálya alá tartozó beszerzési eljárás esetén az  ajánlatkérő nyilatkozik, hogy az  ELLR. szerinti ellenőrzést
az ELLR 5. § (1) vagy (1a) bekezdése szerint kezdeményezi.
36. § (1) Ha az ajánlatkérő egyben a kezdeményező – a (2) és (3) bekezdésben foglalt kivétellel – a beszerzési eljárást megindító
felhívás és közbeszerzési dokumentumok tervezetét a  6.  melléklet szerinti formanyomtatvány kitöltésével, a  25.  §
(4)  bekezdés szerint csatolandó dokumentumokkal, az  ELLR. hatálya alá tartozó beszerzés esetén a  34.  § szerinti
mellékletekkel együtt a HM GTSZF útján a HM VGHÁT részére terjeszti fel engedélyezésre.
(2) Az MHP a hatáskörében lefolytatandó 15. § szerinti beszerzésekről, tárgyhónap 15. napjáig összefoglaló tájékoztató
jelentést terjeszt fel a HM GTSZF útján a HM VGHÁT részére.
(3) Az MHP a hatáskörében lefolytatandó FMS-, NSPA beszerzéseket a 6. melléklet szerinti formanyomtatvány kitöltésével,
a  25.  § (4)  bekezdése szerint csatolandó dokumentumokkal a  HM GTSZF útján a  HM VGHÁT részére terjeszti fel
engedélyezésre.
(4) Az MHP az engedélyezést követően a 38. §-ban foglalt eljárásrend szerint jár el.
37. § (1) A Vbt. és az NSIPR. hatálya alá tartozó beszerzések, valamint a Vbt. 7. § (1) bekezdés 1–4., 8., 9. és 14–17. pontja szerinti
beszerzések, a Kbt. 9. § (1) bekezdés a)–k) pontja szerinti beszerzések és a Kbt. 9. § (8) bekezdés a), d) és k) pontja
szerinti beszerzések esetén a 35. § és 36. § szerinti felterjesztési kötelezettség beszerzési értékhatártól függetlenül
fennáll.
(2) Az NKHR, a KR. és a KR. 7. §-a alapján lefolytatásra kerülő beszerzési eljárások esetében csak a nettó tizenöt millió
forintot elérő becsült értékű árubeszerzés és szolgáltatás-megrendelés tárgyú közbeszerzéseket illetően áll fenn
a felterjesztési kötelezettség.
(3) A felterjesztett dokumentumok alapján a HM GTSZF megvizsgálja a javasolt beszerzés tárgyát, tartalmát, előzményeit,
a  25.  § (2)  bekezdésében meghatározottakat és a  beszerzés ELLR. hatálya alá tartozását a  35.  § vagy 36.  §-ban
meghatározott dokumentumok, továbbá szükség esetén a  3.  § (5)  bekezdésében meghatározott kiegészítő
adatszolgáltatás hiánytalan megérkezését követő harmadik munkanapig.
(4) A HM GTSZF a vizsgálatot követően javaslatot tesz a HM VGHÁT részére a beszerzés kezdeményezés engedélyezésére,
módosítására vagy elutasítására, továbbá – ha a műszaki teljesítés a 25. § (2) bekezdésében foglalt határidőig nem
valósul meg – a beszerzési eljárás következő évek előirányzatainak terhére történő átütemezésére.
(5) A HM VGHÁT a (4) bekezdés szerinti előterjesztésről a kézhezvételtől számított negyedik munkanapig – amennyiben
további egyeztetést vagy írásbeli tájékoztatást tart szükségesnek, az  egyeztetés lezárultát, vagy a  tájékoztatás
beérkezését követően haladéktalanul – dönt.
(6) A  HM GTSZF a  HM VGHÁT döntéséről – annak ügyviteli megérkezését követően – haladéktalanul, elektronikus
levélben tájékoztatja a HM VGH-t, a kezdeményezőt és a kötelezettségvállalót.
(7) A  tárgyévi előirányzatok terhére indítandó beszerzési eljárásokat legkésőbb az  ELLR. 5.  § (2)  bekezdésében
meghatározott határidőt megelőző nyolcadik munkanapig kell felterjeszteni a HM GTSZF útján a HM VGHÁT részére.
38. § A HM VGH legkésőbb a 37. § (6) bekezdésében foglalt tájékoztatás beérkezéstől számított harmadik munkanapig
a) kezdeményezi a költségviselő honvédelmi szervezetnél a kötelezettségvállalás könyvelését, majd azt követően
b) a megbízást pénzügyi ellenjegyzéssel látja el.
39. § (1) A  beszerzési eljárás megindításának és az  ELLR. 2–5. 7. és 8.  melléklete szerinti előterjesztés megküldésének
előfeltétele a  jóváhagyó döntésről szóló, a 37. § (6) bekezdése szerinti tájékoztatás és a 38. § szerinti ellenjegyzés
ajánlatkérőhöz történő megérkezése.
(2) Az ajánlatkérő írásban tájékoztatja a kezdeményezőt, a kötelezettségvállalót és HM GTSZF-et az eljárás megindításának,
a részvételi jelentkezés és az ajánlattételi határidő lejártának időpontjáról.
(3) Az  eljárás során szükség esetén lefolytatandó helyszíni bejárást a  kezdeményező szervezi meg, és bonyolítja le,
a helyszíni bejárásról készült jegyzőkönyvet legkésőbb a bejárást követő második munkanapig megküldi az ajánlatkérő
részére.
(4) A  kezdeményező a  műszaki leírás vagy az  eljárást megindító felhívás helyszíni bejárás alapján szükségessé váló
módosítását az ajánlatkérőnél kezdeményezi.
40. § Rendkívüli sürgősségű beszerzés esetén a  sürgősség objektív indokolása a  beszerzési eljárást kezdeményező,
a sürgősségre való hivatkozás jogszerűségének vizsgálata és indokolása az ajánlatkérő kötelezettsége.
41. § Ha a  beszerzési eljárás hirdetményével kapcsolatban az  eljárásban érintett honvédelmi szervezet részéről
megalapozott, módosítást igénylő észrevétel érkezik, a módosítási javaslatot az ajánlatkérő részére a megküldéssel
egyidejűleg elektronikus úton, szerkeszthető formában is továbbítani kell.
42. § (1) A 15. § szerinti honvédelmi szervezetek a Kbt. 111. § f ) pontja szerinti áruk beszerzése során, ha az az ELLR. 15. §
(1) bekezdésének hatálya alá tartozik, a szerződéskötések esetében az 6. melléklet szerinti, a szerződésmódosítások
esetében a  7.  melléklet szerinti formanyomtatványt terjesztik fel engedélyeztetés céljából a  HM GTSZF útján
a HM VGHÁT részére.
(2) A HM VGHÁT döntését követően a HM GTSZF az (1) bekezdés szerinti szerződéskötések és -módosítások esetén a 37. §
(6) bekezdésének megfelelően tájékoztatja a felterjesztőt.
(3) A  felterjesztő az  ELLR. 7.  melléklete szerinti előterjesztést – a  felterjesztett melléklettel együtt – megküldi
a  közbeszerzésekért felelős miniszter által vezetett minisztérium illetékes szervezeti egysége részére, melyről
egyidejűleg írásban tájékoztatja a HM GTSZF-et.
(4) A  honvédelmi szervezet az  (1)  bekezdés szerinti szerződéskötések és -módosítások engedélyeztetése során
kapcsolatot tart a  közbeszerzésekért felelős miniszter által vezetett minisztérium illetékes szervezeti egységeivel,
a HM GTSZF egyidejű tájékoztatása mellett.
13. A beszerzési eljárás lefolytatása 43. § (1) A beszerzési eljárás során beérkezett ajánlatok elbírálását bíráló bizottság végzi, mely az ajánlatkérő, a kezdeményező,
valamint szükség esetén az eljárás tárgya szerint szakterületileg érintett honvédelmi szervezetek, a KNBSZ, vagy külső
szakértők felkérésével kerül megalakításra.
(2) A  beszerzési eljárások előkészítése és lefolytatása során a  kijelölt bizottságok tagjai, az  esetlegesen bevont külső
szakértők és a felelős akkreditált közbeszerzési szaktanácsadók összeférhetetlenségi nyilatkozatot tesznek.
44. § (1) Ha elbíráláskor a beérkezett érvényes ajánlatok közül a legalacsonyabb összegű meghaladja az eljárás engedélyezett
költségét, az  ajánlatkérő az  engedélyezett kezdeményezés költségének szükséges összegre történő kiegészítését
engedélyezteti.
(2) Az ajánlatkérő az (1) bekezdésben foglalt engedélyeztetés céljából a kezdeményező által benyújtott – költségviselői
záradékot tartalmazó és a HM VGH által ellenjegyzett – 8. melléklet szerinti formanyomtatványt terjeszti fel.
(3) Ha az építési beruházás esetén beérkezett legalacsonyabb összegű érvényes árajánlat 25%-nál nagyobb mértékben
meghaladja az  adott feladatra, illetve részajánlati körre korábban engedélyezett összeget, a  (2)  bekezdés szerinti
felterjesztést a pótigény okainak részletes feltárásával, az elvégzendő munkafolyamatok tételes bemutatásával kell
felterjeszteni, a HM GTSZF útján a HM VGHÁT részére.
(4) A  HM GTSZF az  előterjesztést a  kézhezvételtől számított harmadik munkanapig továbbítja a  HM VGHÁT részére,
aki az engedélyezés tárgyában a kézhezvételtől számított negyedik munkanapig döntést hoz.
45. § (1) Az ELLR. hatálya alá tartozó eljárás eredményéről szóló írásbeli összegezés csak a közbeszerzésekért felelős miniszter
által vezetett minisztérium illetékes szervezeti egysége hozzájárulását követően küldhető meg.
(2) Az  ELLR. hatálya alá nem tartozó eljárások esetében az  adott eljárásra vonatkozó szabályoknak megfelelően kell
az írásbeli összegezést megküldeni.
46. § (1) Az  eljárás eredményéről szóló tájékoztatást követően az  ajánlatkérő az  ellenjegyzési utasításban meghatározott
szerződéskivonatot elkészíti és ellenjegyzi, illetve ellenjegyezteti, majd a szerződést a beszerzési eljárás nyertesével
megköti.
(2) Eredménytelen eljárás esetén az  ajánlatkérő eredménytelenség indokolásáról szóló tájékoztatását követően
a  beszerzési eljárás kezdeményezője a  költségfedezet további megléte, valamint az  igény fennállása esetén
a megbízás, illetve műszaki leírás módosításával a 38. § szerint ismételten kezdeményezheti az eljárást.
(3) Ha a  kezdeményező az  eredménytelen eljárást követően az  eljárás megindításának alapját képező megbízást és
műszaki leírást változatlan tartalommal fenntartja – ide nem értve az eredménytelenség okára figyelemmel eszközölt
módosítást –, a kezdeményező külön engedély nélkül, az eredménytelenségről szóló tájékoztatást követő harmincadik
napig új fedezetigazolás megküldésével kezdeményezheti az  eljárás ismételt lefolytatását az  ajánlatkérőnél.
Ez esetben az ajánlatkérő a megbízást a 37. §-ban foglaltak szerint ismételten megvizsgálja.
47. § (1) A kezdeményező a szerződés teljesítését vagy részteljesítését követő tizedik munkanapig tájékoztatja az ajánlatkérőt
a teljesítésről, melyről az ajánlatkérő nyilvántartást vezet.
(2) A  szerződés teljesítése – különösen a  szerződésszegésből eredő igények érvényesítése – során az  ajánlatkérővel
a szerződés teljesítésében érintett valamennyi honvédelmi szervezet együttműködik.
(3) Ha a költségviselő nem azonos az ajánlatkérővel, a költségviselő a részére benyújtott számla kifizetésével kapcsolatban
a szerződésben meghatározott rendszerességgel, a Kbt. 43. § (1) bekezdés f ) pontjára, valamint (4) és (6) bekezdésére
figyelemmel számlaösszesítőt küld az ajánlatkérő részére.
14. Keretszerződés feltöltés, szerződésmódosítás 48. § (1) A keretszerződés-feltöltést, ideértve a többéves szerződések tárgyévi feltöltését is, valamint az 51. § (1) bekezdése
szerinti lényeges szerződésmódosítást a kezdeményező az 1. mellékletben szereplő formanyomtatvány kitöltésével
kezdeményezi az ajánlatkérőnél.
(2) A megbízásnak egyértelműen tartalmaznia kell a keretszerződés feltöltése esetén az erre történő, szerződésmódosítás
esetén a szerződésmódosítás tényére és értékére történő utalást.
(3) Keretszerződés esetén szerepeltetni kell a  korábbi keretszerződés-feltöltés összegét, a  növelés összegét, valamint
a módosított keretösszeget.
(4) Szerződésmódosítás esetén szerepeltetni kell a szerződés szerinti eredeti ellenértéket, a változás értékét, valamint
a módosított szerződésben szereplő ellenértéket.
(5) Az 51. § (1) bekezdésében foglaltaktól eltérő, nem lényeges szerződésmódosítás kezdeményezése formai megkötés
nélkül történik.
49. § Az  1.  mellékletben szereplő formanyomtatványt a  kezdeményező vezetője vagy a  kezdeményező szervezeti és
működési szabályzata alapján kiadmányozási joggal rendelkező személy írja alá. A  megbízás minden pontjának
az  eredeti megbízásnak megfelelő választ, továbbá az  új információkat is tartalmaznia kell. A  kezdeményezőnek
csatolnia kell a  megbízáshoz a  szerződéskötés vagy szerződésmódosítás szükségességét alátámasztó
dokumentumokat.
50. § Szerződésmódosítás a  közbeszerzésekért felelős miniszter által vezetett minisztérium illetékes szervezeti egysége
általi engedélyezést nem igénylő esetekben legfeljebb a  szerződés lejáratát megelőző tizenötödik munkanapig,
a  közbeszerzésekért felelős miniszter által vezetett minisztérium illetékes szervezeti egysége általi engedélyezést
igénylő esetekben legfeljebb a  szerződés lejáratát megelőző harmincadik munkanapig kezdeményezhető
az  ajánlatkérőnél. A  határidők lejártát követően szerződésmódosításra csak különösen indokolt esetben, részletes
indokolás mellett kerülhet.
51. § (1) Az  ajánlatkérő a  keretszerződés feltöltést vagy a  szerződés értékét, mennyiségét vagy a  teljesítési határidőt, mint
lényeges tartalmat érintő szerződésmódosítás kezdeményezésére – ide nem értve a 70. § (1)–(3) bekezdése szerint és
a  72.  § szerinti eljárásrendben megkötött szerződésekhez kapcsolódó keretszerződés feltöltéseket,
szerződésmódosításokat – a 7. melléklet szerinti formanyomtatványt terjeszti fel, a 35. § (1) bekezdésére figyelemmel.
(2) A  49.  §-ban foglalt felterjesztés határideje az  ELLR. hatálya alá nem tartozó esetekben legfeljebb a  feltöltést vagy
a  módosítást megelőző hetedik munkanap, az  ELLR. hatálya alá tartozó esetekben a  feltöltést vagy a  módosítást
megelőző huszadik munkanap.
(3) Az ELLR. hatálya alá nem tartozó szerződésmódosítások esetén a HM GTSZF 37. § (6) bekezdése szerinti, az engedély
visszaérkezéséről szóló tájékoztatását követően a szerződésmódosítás, vagy a keretszerződés feltöltés haladéktalanul
aláírható.
(4) Az  ELLR. hatálya alá tartozó esetekben az  ajánlatkérő a  34.  §-ban és 39.  § (1) és (2)  bekezdésében foglaltakra
figyelemmel jár el.
(5) Engedély hiányában az (1) bekezdésben felterjesztett szerződésmódosításra nem kerülhet sor, a beszerzés a módosult
feltételekkel csak új beszerzési eljárásban valósítható meg.
(6) A szerződés lényeges tartalmát nem érintő módosításról, valamint közös megegyezéssel történő megszüntetésről
a HM GTSZF-et a módosítást, valamint a megszüntetést megelőző ötödik munkanapig tájékoztatni kell.
VI. Fejezet
A beszerzési eljárásokkal kapcsolatos sajátos szabályok
15. A keretmegállapodásos eljárás 52. § (1) A honvédelmi szervezetek folyamatos működéséhez szükséges áruk beszerzését, szolgáltatások megrendelését és
építési beruházások megvalósítását, a  több évre átnyúló haditechnikai eszköz-fenntartáshoz, modernizációhoz,
fejlesztéshez, valamint inkurrencia-hasznosításhoz kapcsolódó feladatokat keretmegállapodásos eljárás
alkalmazásával vagy több éves keretszerződés megkötésével is meg lehet valósítani.
(2) A  keretmegállapodásos eljárással vagy több éves keretszerződéssel lebonyolítandó beszerzések tervezése során
a teljes futamidőre tervezett beszerzési igényeket is szerepeltetni kell.
(3) A  keretmegállapodásos eljárás első részéhez kapcsolódó beszerzési feladat lebonyolítása a  35–38.  §-ban
meghatározott módon történik.
(4) A  keretmegállapodásokra vonatkozó felterjesztési, engedélyezési, adatszolgáltatási, jelentési kötelezettségek
részletes szabályait, a  honvédelmi szervezetek által lefolytatandó keretmegállapodásos eljárás második részére
vonatkozó követelményeket, valamint a  HM VGH és a  honvédelmi szervezetek együttműködésének feltételeit
a miniszter utasításban szabályozza.
(5) Az  éves kiegészítő megállapodások szerződéskivonatát kötelezettségvállalóként a  kezdeményező által kijelölt
kötelezettségvállaló vezetője és az ajánlatkérő írja alá.
53. § (1) A  HM VGH a  keretmegállapodásos eljárás első részének lefolytatása és a  keretmegállapodás megkötését követő,
a honvédelmi szervezetek részére nyújtandó megfelelő tájékoztatás érdekében
a) kezeli és frissíti a közbeszerzési adatbázist,
b) igény esetén megszervezi a szükséges oktatási feladatokat, és
c) figyelemmel kíséri a keretmegállapodások alapján feladott megrendelések teljesítését.
(2) Az  ajánlatkérő a  keretmegállapodásos eljárás második részének lezárását követően az  eljárás eredményeként
megkötött szerződés adattartalmát vagy az eljárás eredménytelenségéről szóló értesítést a szerződés megkötésétől,
vagy az eljárás eredménytelenségéről szóló döntéstől számított ötödik munkanapig megküldi a HM VGH részére.
(3) Az adatszolgáltatási kötelezettség a szerződés módosítása és a szerződés teljesítése során is fennáll.
16. A központosított közbeszerzés 54. § (1) A központosított közbeszerzés alá vont kiemelt termékeket illetően a KKBSZ felé igénybejelentésre jogosult
a) a  b) és c)  pont szerinti jogosultságok kivételével a  központosított termékek teljes körére a  honvédelmi
szervezetek vonatkozásában kizárólagosan a HM VGH,
b) az  ellátási körébe tartozó feladatok, valamint a  központosított közbeszerzés körébe tartozó nemzetközi
utazásszervezés vonatkozásában az MH BHD,
c) a feladatkörébe tartozó kötelezettségek teljesítése érdekében az MH EK, figyelemmel a 12. §-ban foglaltakra,
valamint
d) a 15. §-ban rögzített honvédelmi szervezet.
(2) Az  (1)  bekezdésben meghatározott, igénybejelentésre jogosult honvédelmi szervezetek (a továbbiakban:
igénybejelentők) a kiemelt termékek és a kormányzati kommunikációs feladatok közbeszerzését a Kbt. szabályaival
összhangban, a KR. és az NKHR. szerint hajtják végre.
(3) A központosított közbeszerzésre történő igénybejelentést megelőzően a nemzetközi utazásszervezés megrendelése
vonatkozásában az MH BHD írásban egyeztet a HM VGH-val.
(4) Az EÜR. 5. §-a szerinti önkéntes csatlakozás a honvédelmi miniszter előzetes engedélye alapján kezdeményezhető.
55. § (1) A  kezdeményezők a  központosított közbeszerzés hatálya alá tartozó termékek beszerzésére és szolgáltatások
megrendelésére vonatkozó megbízásaikat keretmegállapodásonként összesítve küldik meg a HM VGH részére.
(2) Az  (1)  bekezdés szerinti megbízást az  1.  melléklet szerinti formanyomtatvány kitöltésével kell megküldeni.
Az 1. melléklet szerinti formanyomtatvány 1.16.15. pontjának kitöltése során különösen a következő adatokat kell
megadni:
a) a termék megnevezése,
b) termékazonosító,
c) KKBSZ azonosító, ha ismert,
d) a keretmegállapodás száma, valamint
e) a keretmegállapodás hatálya.
(3) A tárgyévet követő évre vonatkozó éves igénybejelentést tárgyév október 31-éig kell megküldeni az igénybejelentő
részére.
(4) Az  igénybejelentők a beszerzés kezdeményezését a KKBSZ által megkötött keretmegállapodásonként terjesztik fel
engedélyeztetésre az első negyedévre vonatkozóan előző év november 15-éig, ezt követően negyedévente február,
május és augusztus 15. napjáig.
(5) A  honvédelmi szervezetek az  NKHR. hatálya alá tartozó központosított közbeszerzésekkel kapcsolatos, az  NKHR.
8. §-ában meghatározott adatszolgáltatási kötelezettség szerinti terveket, dokumentumokat az ott meghatározott
határidők lejártát megelőző tizedik napig küldik meg a HM VGH részére továbbítás céljából.
56. § (1) A  honvédelmi szervezetek az  NKHR. 9.  §-ában meghatározottak szerinti tájékoztatókat a  HM kommunikációjáért
felelős szerv vagy szervezeti egység részére küldik meg, úgy, hogy azok legkésőbb az NKHR. 9. §-ában meghatározott
határidők lejártát megelőző huszadik napig megérkezzenek.
(2) A  HM kommunikációjáért felelős szerv vagy szervezeti egység szakmailag véleményezi a  tájékoztatókat, majd
jóváhagyást követően az 55. § (5) bekezdésében meghatározott határidőig továbbítja azokat a HM VGH részére.
(3) Az  NKOH részéről érkező eseti jellegű, határidőt tartalmazó megkereséseket a  HM VGH haladéktalanul továbbítja
az érintett honvédelmi szervezet felé, amely a választ az NKHR. 8. §-a szerinti esetben a HM VGH részére az NKOH által
megállapított határidő lejártát megelőző ötödik napig, az  NKHR. 9.  §-a szerinti esetben a  HM kommunikációjáért
felelős szerv vagy szervezeti egység részére az NKOH által megállapított határidő lejártát megelőző tizedik napig küldi
meg.
17. A védelmi és a biztonsági beszerzés 57. § A  védelmi és a  biztonsági beszerzéseket a  Vbt.-ben meghatározottak szerint kell lefolytatni, figyelemmel a  jelen
utasításban foglaltakra.
18. A műveleti területi beszerzés 58. § A  műveleti területi beszerzések lefolytatásának rendjét – az  EÜR. és az  ELLR. hatálya alá tartozó beszerzések
kivételével – az MH PK szabályozza.
19. A tartós külszolgálatot teljesítők ellátását célzó beszerzés
59. § A tartós külszolgálatot teljesítők ellátását célzó beszerzések lefolytatásának rendjét – az EÜR. és az ELLR. hatálya alá
tartozó beszerzések kivételével – az MH PK szabályozza.
20. A NATO Biztonsági Beruházási Programjához kapcsolódó beszerzés
60. § A NATO Biztonsági Beruházási Programjához kapcsolódó beszerzéseket az NSIPR.-ben meghatározottak szerint kell
lefolytatni. Az  eljárások lefolytatásának rendjére az  V. fejezetben valamint a  70–72.  §-ban meghatározottakat
megfelelően kell alkalmazni.
21. A gyakorlatokhoz kapcsolódó beszerzések 61. § (1) A  külföldön, nemzetközi gyakorlaton, hadgyakorlaton részt vevő honvédelmi szervezetek ellátása biztosításához
szükséges áru beszerzését és szolgáltatás megrendelését a  befogadó nemzeti támogatásról szóló nemzetközi
megállapodás alapján kell biztosítani.
(2) Az (1) bekezdés szerinti nemzetközi megállapodás hiányában a 18. alcímben meghatározottak szerint kell eljárni.
22. A jövedéki termékek beszerzése 62. § A jövedéki termékek beszerzése során a Jöt. rendelkezéseinek betartásával kell eljárni.
23. Az in house beszerzések 63. § (1) Az  in house megállapodások megkötésére irányuló tárgyalásokat a  Magyar Állam tulajdonába és a  honvédelmi
miniszter tulajdonosi joggyakorlási körébe tartozó gazdasági társaságokkal (a továbbiakban: HM GT) – a honvédelmi
miniszter eltérő rendelkezése hiányában – a honvédelmi miniszter képviseletében eljárva, a HM VGH folytatja le.
(2) A HM Vagyonfelügyeleti Főosztály (a továbbiakban: HM VFF) az in house megállapodások megalapozott előkészítése
érdekében adatokat szolgáltat a  HM VGH-nak valamennyi HM GT aktuális kapacitásáról és képességéről, ideértve
a Kbt. 5. § (1) bekezdés d) pontjából, valamint a Vbt. 6. § c) pontjából eredő kötelezettség teljesítésére vonatkozó
képességet is. A HM VFF az adatszolgáltatást a HM GT kapacitásában és képességében bekövetkezett érdemi változás
esetén hivatalból teljesíti.
(3) A HM VGH legkésőbb a részére adott beszerzési megbízás kézhezvételét követő harmadik munkanapig megvizsgálja,
hogy
a) a megállapodás tárgyát képező feladat illeszkedik-e valamely HM GT aktuális képességeihez és kapacitásaihoz,
valamint
b) a megbízás vonatkozásában a Kbt. 9. § (1) bekezdés h) és i) pontjában vagy a Vbt. 7. § (1) bekezdés 15. és
16. pontjában meghatározott feltételek maradéktalanul fennállnak-e.
 (4) A HM VGH a vizsgálat során kérheti a HM VFF (3) bekezdés a) és b) pontjára vonatkozó szakmai álláspontját, melyet
a HM VFF a megkeresés kézhezvételét követő három napon belül írásban megküld a HM VGH részére.
 (5) A HM VGH a Kbt. 9. § (1) bekezdés h) és i) pontja, valamint a Vbt. 7. § (1) bekezdés 15. és 16. pontjai szerinti feltételek
fennállása esetén a  megbízás befogadását követően, a  9.  melléklet szerinti formanyomtatvány alapján elkészített
döntési javaslatot, a  szolgáltatásra vagy árubeszerzésre felkérni tervezett HM GT vonatkozásában haladéktalanul
felterjeszti a HM GTSZF útján a HM VGHÁT részére.
(6) A HM GTSZF a HM VGHÁT in house megállapodás megkötésére irányuló tárgyalás megkezdhetőségére vonatkozó
döntéséről haladéktalanul tájékoztatja a HM VGH-t, aki a kiválasztott HM GT-vel a  tájékoztatástól számított tizedik
munkanapig ajánlatot kér a  beszerzés tárgyára nézve. A  HM GT ajánlata csak akkor vehető figyelembe, ha
az ajánlatadással egyidejűleg nyilatkozik, hogy
a) a szerződéskötést követően az adott üzleti évben elért nettó árbevételének legalább 80%-a HM-mel kötendő
szerződések teljesítéséből származik, továbbá
b) a teljesítéshez szükséges feltételek rendelkezésére állnak és késedelem nélkül képes a teljesítésre.
64. § (1) A HM VGH – a honvédelmi miniszter ettől eltérő döntése esetén, az általa kijelölt honvédelmi szervezet – lefolytatja
az  in house megállapodás feltételeinek kialakítására irányuló tárgyalásokat az  érintett HM GT-vel, szükség szerint
bevonva más honvédelmi szervezeteket.
(2) A HM VGH a HM GT-vel folytatott tárgyalások utolsó napját követő tizedik munkanapig a megállapodás tervezetének
jóváhagyására irányuló javaslatát a 10. melléklet szerinti formanyomtatvány kitöltésével felterjeszti a HM GTSZF útján
a HM VGHÁT részére.
(3) A  megállapodás tervezetének HM VGHÁT általi jóváhagyását követően a  megállapodást a  HM VGH főigazgatója
– a HM GT tulajdonosi jogait gyakorló honvédelmi miniszter képviseletében eljárva – írja alá.
(4) Az  ELLR. 15.  § (1)  bekezdésében foglalt értékhatárt elérő szerződések megkötésének és módosításának
engedélyezéséhez a 10. mellékleten túl az ELLR. 7. melléklete szerinti előterjesztést is csatolni kell.
(5) In house megállapodás 1 évet meghaladó időtartamra különösen indokolt esetben, a  HM VGHÁT engedélyével
köthető.
(6) Ha a tárgyalások nem vezetnek eredményre, a HM VGH – a beszerzésre irányuló kezdeményezés fenntartása esetén –
beszerzési eljárást folytat le, melynek előkészítését a tárgyalások megkezdésének időtartama alatt bonyolítja le.
24. Az Európai Uniós forrásból megvalósuló beszerzések 65. § (1) Az európai uniós forrásokból megvalósuló beszerzési eljárások előkészítése és lefolytatása során az utasítást az uniós
forrásból származó támogatások felhasználásának rendjére vonatkozó jogszabályokkal és közjogi szervezetszabályozó
eszközökkel együttesen kell alkalmazni. Ha ezen jogszabályok és közjogi szervezetszabályozó eszközök a beszerzési
eljárások előzetes minőségbiztosítására vagy folyamatba épített ellenőrzésére vonatkozóan előírásokat fogalmaznak
meg, azok teljesítése az  utasításban a  HM GTSZF részére a  36.  § alapján történő felterjesztéssel egyidejűleg,
párhuzamosan is történhet. Amennyiben az előzetes minőségbiztosítást vagy folyamatba épített ellenőrzést végző
szervezet véleménye alapján az eljárással kapcsolatos bármely döntés vagy dokumentum érdemben módosítandó,
erről az ajánlatkérő a HM GTSZF-et haladéktalanul tájékoztatja.
(2) Az európai uniós források felhasználásával megvalósuló beszerzésekre – ide nem értve a 12. § alapján az MH EK által
lefolytatandó beszerzéseket – az utasítást a (3)–(8) bekezdés szerinti eltérésekkel kell alkalmazni.
(3) Ajánlatkérőnek a  részben vagy egészben európai uniós források felhasználásával megvalósuló beszerzések
kezdeményezője minősül, a  közbeszerzési eljárás lefolytatására a  Kbt. 29.  § (1)  bekezdése alapján az  ajánlatkérő
nevében eljáró ajánlatkérőként a HM VGH jogosult.
(4) A  beszerzés kezdeményezésére szolgáló 1.  melléklet szerinti formanyomtatványon fel kell tüntetni, hogy
a közbeszerzés részben vagy egészben európai uniós forrásból valósul meg.
(5) A megbízás ügyviteli megérkezését követő ötödik munkanapig a HM VGH a megbízást megvizsgálja.
 (6) Ha a HM VGH a megbízásban hiányosságot észlel, a hiányosság észlelésétől számított harmadik munkanapig előzetes
szakmai konzultációt folytat le a kezdeményező és a véleményezésbe bevont honvédelmi szervezetek részvételével.
A konzultációt követő harmadik munkanapig a kezdeményező megküldi a véglegesített megbízást a HM VGH részére,
amely befogadja azt.
(7) A HM VGH a megbízás befogadását követően megkezdi a közbeszerzési dokumentumok kidolgozását. A HM VGH
a kezdeményező által megküldött megbízás és műszaki leírás tartalmát a közbeszerzési dokumentumokba foglalja.
(8) A  HM VGH a  közbeszerzési dokumentumok tervezeteit az  1.  melléklet szerinti formanyomtatvány kitöltésével,
a csatolandó dokumentumokkal, és a megbízással együtt a 35–37. §-ban foglaltak szerint jóváhagyásra felterjeszti.
66. § Ha elbíráláskor a beérkezett érvényes ajánlatok közül a legalacsonyabb összegű meghaladja az eljárás engedélyezett
költségét, a 44. §-ban foglaltak szerint kell eljárni.
25. A fogvatartottak kötelező foglalkoztatása keretében előállított áruk vagy teljesített szolgáltatások,
illetve építési beruházás beszerzése
67. § (1) A büntetés-végrehajtási szervezetről szóló 1995. évi CVII. törvény 9/A. § (3) bekezdésében foglaltak alapján a BVR.-t
a (2)–(6) bekezdésben foglaltak figyelembevételével kell alkalmazni.
(2) A  honvédelmi szervezetek a  Kbt. 15.  § (1)  bekezdés a)  pontja szerinti uniós közbeszerzési értékhatárt el nem érő
értékű, a BVR. hatálya alá tartozó beszerzések során saját hatáskörben döntenek a BVR.-ben meghatározott ellátási
kötelezettség igénybevételéről, a  tárgyévben megkötött szerződésekről pedig a  tárgyévet követő év április 30-ig
a 25. § (1) bekezdése szerinti eljárásrendben tájékoztatják a HM GTSZF-et.
(3) A  HM irányítása alá tartozó külképviseletek beszerzéseik vonatkozásában a  BVR.-ben meghatározott ellátási
kötelezettséget nem vehetik igénybe.
(4) A HM VGH a Kbt. 15. § (1) bekezdés b) pontja szerinti nemzeti közbeszerzési értékhatárt el nem érő értékű, a BVR.
hatálya alá tartozó beszerzések során saját hatáskörben dönt a  BVR.-ben meghatározott ellátási kötelezettség
igénybevételéről, a tárgyévben megkötött szerződésekről pedig a tárgyévet követő év április 30-ig a 25. § (1) bekezdése
szerinti eljárásrendben tájékoztatja a HM GTSZF-et.
(5) A  HM VGH a  Kbt. 15.  § (1)  bekezdés b)  pontja szerinti nemzeti közbeszerzési értékhatárokat elérő, de az  uniós
közbeszerzési értékhatárokat el nem érő értékű beszerzések esetén – ha nem kerül sor in house megállapodás
megkötésére – a  BVR. szerinti ajánlatot, a  megbízást, valamint a  csatolandó dokumentumokat a  25.  §-ban
meghatározottak szerint terjeszti fel, figyelembe véve a BVR. 3. § (2) bekezdésében meghatározott határidőt. A HM
VGH ajánlatkérőként az uniós közbeszerzési értékhatárt, illetve a védelmi és biztonsági beszerzések uniós értékhatárát
elérő értékű beszerzések esetén a Kbt., a KR. és a Vbt. előírásai alapján jár el.
(6) Az MH EK a BVR. hatálya alá tartozó beszerzést saját hatáskörben folytatja le, az uniós közbeszerzési értékhatárt elérő
értékű beszerzések esetén a Kbt. és a KR. előírásai alapján jár el, figyelemmel a 7. alcímben meghatározottakra.
(7) A  BVR. hatálya alatt lefolytatott eljárások esetén a  BVR. 3.  § (3)  bekezdésében szereplő szerződés csak a  BVR. 3.  §
(5)  bekezdése szerinti gazdaságossági vizsgálatot és a  BVR. 3.  § (4b)  bekezdése szerinti tárgyalásokat követően
köthető meg.
(8) Amennyiben a  gazdaságossági vizsgálat eredményeként a  BVR. szerinti Központi Ellátó Szerv által kijelölt
fogvatartottak kötelező foglalkoztatására létrehozott gazdasági társaság árajánlatánál 20%-kal kedvezőbb ajánlat is
elérhető, csak abban az  esetben alkalmazható a  BVR. hatálya alá tartozó beszerzési eljárási rend, ha a  kedvezőbb
ajánlat érvényesítése jelentős késedelmet, vagy a beszerzési eljárás meghiúsulását okozná.
26. A közfoglalkoztatás ellátásához szükséges beszerzés 68. § (1) A honvédségi közfoglalkoztatási program végrehajtásáról szóló 29/2012. (V. 8.) HM utasítás 4. § (1) bekezdése alapján
lefolytatott beszerzések során a közfoglalkoztatáshoz szükséges beszerzések sajátos szabályairól szóló 18/2012. (IV. 5.)
BM rendeletben foglaltak figyelembevételével kell eljárni.
(2) A  közfoglalkoztatáshoz kapott, HM fejezeten kívüli költségvetési támogatásból megvalósított beszerzések
lebonyolítására a közfoglalkoztató honvédelmi szervezetek jogosultak.
(3) Ha a  beszerzés részben HM fejezeten kívüli költségvetési támogatásból, részben logisztikai előirányzatból valósul
meg, a  beszerzést a  logisztikai előirányzat tekintetében kötelezettségvállalásra jogosult szervezetre vonatkozó
szabályok szerint kell lebonyolítani.
27. Az NSPA-tól, valamint az FMS keretében történő beszerzés
69. § (1) Az NSPA igénybevételére az utasítást a (2)–(5) bekezdésben foglalt eltérésekkel kell alkalmazni.
 (2) A különböző NSPA tagságból adódó megrendelésekre és az FMS keretében történő beszerzésekre a 88. § (2) bekezdés
e)–f ) pontja szerinti HM utasításokban foglaltakat kell alkalmazni.
 (3) Az  MHP megrendelését a  88.  § (2)  bekezdés e)–f )  pontjában meghatározott HM utasításokban foglaltak szerint
a HM GTSZF útján a HM VGHÁT részére telefaxon és elektronikus levélben jóváhagyásra felterjeszti.
 (4) A felterjesztés kézhezvételét követően a HM GTSZF az abban foglaltakat véleményezi és javaslatával együtt továbbítja
a  HM VGHÁT részére, aki a  kézhezvételtől számított második munkanapig dönt a  megrendelés engedélyezése
tárgyában.
(5) A HM GTSZF haladéktalanul tájékoztatja az MHP-t a HM VGHÁT döntéséről.
28. A Kbt. 15. § (1) bekezdés b) pontja szerinti nemzeti közbeszerzési értékhatár alatti értékű beszerzések
megvalósítása
70. § (1) A honvédelmi szervezeteknek a Kbt. 15. § (1) bekezdés b) pontja szerinti nemzeti közbeszerzési értékhatárt el nem érő
értékű, de árubeszerzés, szolgáltatás megrendelése esetén a  nettó kétmillió forint értékhatárt elérő, vagy azt
meghaladó becsült értékű, saját hatáskörben végrehajtandó beszerzési eljárások lefolytatása során a  Kbt. 4.  §
(3) bekezdésére figyelemmel, a 72. § szerinti eljárásrendet kell alkalmazni.
(2) Árubeszerzés és szolgáltatás megrendelése esetén a nettó egymillió forint értékhatárt elérő, vagy azt meghaladó, de
a nettó kétmillió forint értékhatárt el nem érő becsült értékű, saját hatáskörben végrehajtandó beszerzési eljárásokat
a Kbt. 4. § (3) bekezdésére figyelemmel kell lefolytatni, oly módon, hogy az ÉHAR. 4. §-ában elrendelt adatszolgáltatás
biztosítható legyen. A  három ajánlat bekérése során azok írásban és zártan történő benyújtását kell előírni,
az ajánlatokat tartalmazó boríték sértetlenségét a bontásáig biztosítani kell. A bontásról és értékelésről jegyzőkönyvet
kell készíteni.
(3) Árubeszerzés és szolgáltatás megrendelése esetén a nettó egymillió forint értékhatárt el nem érő becsült értékű, saját
hatáskörben végrehajtandó beszerzések lefolytatása során is figyelemmel kell lenni a nyilvánosság, a gazdaságosság,
az esélyegyenlőség és versenysemlegesség kritériumainak érvényesítésére.
(4) Az  értékhatár alatti beszerzési tervet a  jóváhagyást követően elektronikusan kell nyilvántartani, azt a  beszerzések
helyzetének megfelelően a havi beszerzési jelentések alkalmával pontosítani kell.
71. § Ha a 70. § szerinti eljárásban az ajánlatkérő és a kezdeményező nem azonos honvédelmi szervezet, a kezdeményező
az 1. melléklet szerinti, vagy az ajánlatkérő beszerzési szabályzatában erre az esetre meghatározott formanyomtatvány
kitöltésével kezdeményezi az eljárást az ajánlatkérőnél.
72. § (1) A 70. § (1) bekezdése szerinti esetben a honvédelmi szervezet vezetője – beszerzési feladattól függően – bizottságot
jelölhet ki a beszerzési eljárás lefolytatására. A bizottság feladatait, hatáskörét, valamint a  felelősségi köröket – ha
a  honvédelmi szervezet beszerzési szabályzata nem tartalmazza – a  honvédelmi szervezet vezetője a  kijelöléssel
egyidejűleg meghatározza.
(2) Az ajánlati felhívások kidolgozásában és az ajánlatok értékelésében részt vevők összeférhetetlenségi nyilatkozatot
tesznek.
(3) A  beszerzési eljárás során legalább három ajánlatot kell bekérni oly módon, hogy azok írásban és zártan történő
benyújtását kell előírni.
73. § (1) Az ajánlati felhívásnak legalább a következőket kell tartalmaznia:
a) az ajánlatot bekérő nevét, címét, telefon- és telefaxszámát vagy elektronikus levélcímét,
b) a  beszerzés tárgyát, mennyiségét, a  mennyiségtől való eltérés lehetséges mértékét, a  beszerzés műszaki
leírását vagy a minőségi és teljesítménykövetelményeket,
c) a szerződés típusának meghatározását,
d) a szerződés időtartamát vagy a teljesítés határidejét,
e) a teljesítés helyét,
f ) az ellenszolgáltatás teljesítésének feltételeit,
g) az ajánlatok bírálatának szempontjait,
h) az alkalmassági követelményeket,
i) a hiánypótlás lehetőségét, módját,
j) az ajánlatok beérkezésének határidejét, a benyújtás címét és az ajánlatok bontásán való részvétel lehetőségét,
feltételeit,
k) a 74. § (5) bekezdése szerinti tárgyalás lehetőségét, valamint
l) az ajánlat elbírálásáról szóló tájékoztatás megküldésének határidejét, módját.
(2) A beszerzés műszaki leírásának a beszerezni kívánt áru, megrendelni kívánt szolgáltatás egyértelmű beazonosításához
szükséges meghatározást kell tartalmaznia, azonban ez  nem jelenthet egy meghatározott szállítóra vonatkozó
utalást.
74. § (1) A nyertes ajánlattevőt elsősorban a legalacsonyabb ár, több áruféleséget, vagy szolgáltatási igényt tartalmazó ajánlat
bekérése esetén az összességében legkedvezőbb ajánlat alapján kell kiválasztani.
(2) Indokolt esetben a  nyertes ajánlat kiválasztása a  legrövidebb teljesítési határidő alapján is történhet, de ebben
az esetben is törekedni kell a gazdaságosság kritériumainak biztosítására.
(3) Ha nem érkezik be három ajánlat, a beérkezett ajánlat, ajánlatok alapján kell dönteni.
 (4) Az  ajánlatot bekérő honvédelmi szervezet nyilatkozatot kér az  ajánlattevők műszaki-szakmai, valamint pénzügyi
gazdasági alkalmasságáról.
 (5) Az  ajánlatok beérkezését követően tárgyalás tartható, azonos teljesítési feltételek vagy az  értékelési szempontok
szerinti azonos pontozási eredmény esetén a  nyertes ajánlattevőt tárgyalás útján kell kiválasztani. A  tárgyalásról
jegyzőkönyvet kell készíteni.
(6) A 73. § (1) bekezdés j) pontjában megjelölt határidő lejárta előtt az ajánlatok értékelése nem kezdhető meg.
 (7) Az ajánlatok értékeléséről jegyzőkönyvet kell készíteni.
 (8) Az ajánlatot bekérő honvédelmi szervezet az ajánlatokat elbírálja, kivéve a 75. § (1) bekezdésében foglalt eseteket.
75. § (1) Érvénytelen az ajánlat, ha
a) azt az ajánlattételi határidő lejárta után nyújtották be,
b) az ajánlattevő nem felel meg az alkalmassági követelményeknek, vagy
c) egyéb módon nem felel meg az  ajánlati felhívásban meghatározott feltételeknek, ideértve a  74.  §
(1) bekezdésében meghatározott formai követelményeknek való meg nem felelést.
 (2) Eredménytelen az eljárás, ha
a) nem nyújtottak be ajánlatot,
b) kizárólag érvénytelen ajánlatot nyújtottak be,
c) egyik ajánlattevő sem, vagy az  összességében legelőnyösebb ajánlatot benyújtó sem nyújtott be
– az ajánlatkérő rendelkezésére álló anyagi fedezet mértékére tekintettel – megfelelő ajánlatot,
d) az ajánlatkérő az eljárást a szerződés megkötésére, vagy teljesítésére képtelenné válása miatt eredménytelenné
nyilvánítja, vagy
e) valamelyik ajánlattevőnek az eljárás tisztaságát, vagy a többi ajánlattevő érdekeit súlyosan sértő cselekménye
miatt az ajánlatkérő az eljárás érvénytelenítéséről dönt.
76. § Az  eljárás során keletkező iratokat az  ügyviteli szabályoknak megfelelően iktatni kell, és legalább öt évig, vagy
amennyiben a jótállás időtartama, vagy egyéb szabályok indokolttá teszik, ennél hosszabb ideig kell megőrizni.
77. § A 72–76. § szerinti eljárás alapján olyan keretmegállapodás vagy keretszerződés is köthető, amely alapján a lekötött
keret erejéig egyedi megrendelésekkel – kiegészítő megállapodásokkal – lehet lehívni a  keretmegállapodásban
szereplő árut, szolgáltatást.
78. § (1) Az ÉHAR. 3. §-ában foglalt esetekben nem kell három ajánlatot bekérni.
 (2) Az  (1) bekezdésben meghatározott esetben a honvédelmi szervezet vezetője részére készített döntési javaslatban
a három ajánlat bekérésének mellőzését az azt alátámasztó indokolással rögzíteni kell.
VII. Fejezet
A beszerzési eljárásokkal kapcsolatos ügykezelési szabályok
29. A beszerzési eljárások informatikai támogatása 79. § (1) Az eljárások lefolytatásának informatikai támogatását a Beszerzések Informatikai Támogatása Projekt (a továbbiakban:
BIT Projekt) megvalósulásáig a Katonai Beszerzési Információs Rendszer (a továbbiakban: KBIR) biztosítja.
(2) A KBIR működtetéséért a HM VGH vezetője felelős, együttműködve a beszerzésekben és a KBIR működésében részt
vevő honvédelmi szervezetekkel.
(3) A BIT Projekt megvalósításáért, koordinálásáért a HM VGHÁT által kijelölt honvédelmi szervezet felelős.
30. Beszerzési eljárások dokumentálási és jelentési rendje 80. § A  Kbt.-ben, valamint a  Vbt.-ben meghatározottak alapján a  közbeszerzési és a  védelmi és biztonsági beszerzési
eljárásokról manuális vagy számítógépes – az  ügyiratkezelési szabályoknak megfelelő iktatókönyvi nyilvántartási
számmal ellátott – nyilvántartást kell vezetni.
81. § Minden egyes eljárás esetében – a 70. § (3) bekezdése szerinti beszerzési eljárások kivételével – külön gyűjtőívet kell
felfektetni. Ezen gyűjtőívbe kell iktatni – az  eljárásban részt vevő ügyintézők számától függetlenül – minden
az eljárással kapcsolatos dokumentumot, levelezést, feljegyzést, indokolást.
82. § Ha az  utasítás nem írja elő a  dokumentum – így különösen a  jelentés, adatszolgáltatás, felterjesztés mellékletei –
eredetben történő megküldését, az aláírt dokumentumot beszkennelve, elektronikus levélben kell megküldeni.
83. § A  honvédelmi szervezeteknek az  operatív belső kontrolljaik rendszerében (a továbbiakban: OBKR) meg kell
határozniuk beszerzéseik ellenőrzésének rendjét
a) gazdálkodási szabályzatuk beszerzési mellékletében vagy közbeszerzési szabályzatukban, valamint
b) éves ellenőrzési tervükben,
melyet szerepeltetni kell a kapcsolódó OBKR okmányokon.
84. § A  honvédelmi szervezetek az  utasítás szerinti eljárások eredményeképpen megkötött, a  Magyar Honvédség
adatvédelmének szakirányításáról és felügyeletéről, valamint a Magyar Honvédség Adatvédelmi, Adatbiztonsági és
Közérdekű adatok kezelésére vonatkozó Szabályzatának kiadásáról szóló 77/2012. (X. 27.) HM utasítás (a továbbiakban:
adatvédelmi utasítás) 1. melléklet 3. függelék III. Gazdálkodási adatok táblázat 5. és 9. sora szerinti szerződésekről
az adatvédelmi utasítás 1. melléklet 49. pontja szerint szolgáltatnak adatot a HM Hatósági Főosztály Adatvédelmi és
Információszabadság Osztályon keresztül a HM kommunikációjáért felelős HM szerv részére.
85. § (1) A honvédelmi szervezetek kezdeményezése alapján az ajánlatkérő végzi az ELLR. rendelkezéseiben meghatározott,
a beszerzési eljárások kezdeményezéséhez szükséges dokumentumok a közbeszerzésekért és az e-közigazgatásért
felelős miniszter által vezetett minisztérium illetékes szervezeti egységei részére történő előterjesztését.
(2) A közbeszerzésekért felelős miniszter általi engedélyezési eljárás tartama alatt a HM GTSZF az ajánlatkérő engedélyezés
alatt álló eljárására vonatkozóan tájékoztatást kérhet.
(3) Az  ELLR. szerinti ellenőrzéshez kapcsolódó, (1) és (2)  bekezdésben foglalt tájékoztatások megadása érdekében
az ajánlatkérő a kezdeményezőtől írásban további tájékoztatást kérhet, amelyre a kezdeményező az ajánlatkérő által
meghatározott határidőben, írásban válaszol.
86. § A  tagállamok közötti áruforgalomra vonatkozó közösségi statisztikákról szóló, 2009. március 11-ei 222/2009/EK
európai parlamenti és tanácsi rendelet szerinti, az európai uniós tagállamokból történő beszerzésekkel kapcsolatos
adatszolgáltatást a  Központi Statisztikai Hivatal részére – az  általa meghatározott formátumban és határidőre –
a HM VGH végzi.
VIII. fejezet
Záró és átmeneti rendelkezések 87. § Az utasítás 2019. január 1-jén lép hatályba, azzal hogy
a) a beszerzések lefolytatására vonatkozó rendelkezéseit a hatálybalépése után megkezdett beszerzésekre kell
alkalmazni, továbbá
b) a beszerzések előkészítésére kezdeményezésére és engedélyeztetésre vonatkozó rendelkezéseit a folyamatban
lévő eljárási cselekményekre is alkalmazni kell. 88. § (1) Az  ajánlatkérő és azon honvédelmi szervezetek, amelyek a  15.  § alapján – figyelemmel a  Kbt. 5.  § (1)  bekezdés
c)  pontjára – folytatnak le közbeszerzési eljárást, az  utasítás hatálybalépésétől számított harmincadik napig
kidolgozzák és a HM GTSZF részére felterjesztik az utasítás rendelkezései alapján közbeszerzési szabályzatukat.
(2) Az utasítás hatálybalépését követően, de legkésőbb 2019. szeptember 30-ig
a) a műveleti beszerzések lefolytatásának rendjéről szóló 53/2011. (HK 15.) HM KÁT–HVKF együttes intézkedést
felváltó belső rendelkezést az MHP,
b) a külképviseletek beszerzési eljárásai lefolytatásának rendjéről szóló 51/2012. (HK 11.) HM KÁT–HVKF együttes
intézkedést felváltó belső rendelkezést az MHP,
c) a  harcászati, alkalmazói és a  hadműveleti követelmények meghatározásáról szóló HM KÁT–HVKF együttes
intézkedést felváltó belső rendelkezést az MHP,
d) a  honvédelmi szervezetek által lefolytatandó keretmegállapodásos eljárások szabályairól szóló 71/2014.
(HK 10.) HM KÁT–HVKF együttes intézkedést felváltó belső rendelkezést a HM VGH,
e) az NSPA igénybevételének rendjéről szóló HM utasítást a HM GTSZF, valamint
f ) az FMS keretében történő beszerzés rendjéről szóló HM utasítást a HM GTSZF
dolgozza ki.
89. § Hatályát veszti a honvédelmi szervezetek beszerzéseinek eljárási rendjéről szóló 76/2017. (XII. 29.) HM utasítás.
Dr. Benkő Tibor s. k.,
 honvédelmi miniszter


type: legislation

jurisdiction: Hungary

text:
188/2003. (XI. 26.) Korm. rendelete a hágai Nemzetközi Bíróság Dunával kapcsolatos döntéséből adódó kormányzati feladatok koordinációjáról szóló 163/1997. (IX. 30.) Korm. rendelet hatályon kívüli helyezéséről.
1. § A hágai Nemzetközi Bíróság Dunával kapcsolatos döntéséből adódó kormányzati feladatok koordinációjáról
szóló 163/1997. (IX. 30.) Korm. rendelet a hatályát veszti.
2. § Ez a rendelet a kihirdetését követő 5. napon lép hatályba.
Dr. Medgyessy Péter s. k.,
miniszterelnök